open-index/open-wikipedia-markdown huggingface dataset:
ಸಾಪೇಕ್ಷ ದಿಕ್ಕು

‍[thumb|250px|ಒಬ್ಬ ಮಾನವನಿಗೆ ಸಾಪೇಕ್ಷವಾಗಿ *x* (ಬಲ-ಎಡ), *y* (ಮುಂದೆ-ಹಿಂದೆ) ಮತ್ತು *z* (ಮೇಲೆ-ಕೆಳಗೆ) ಅಕ್ಷಗಳನ್ನು ವಿವರಿಸುವ ಬಲಗೈ [ಕಾರ್ಟೇಸಿಯನ್ ನಿರ್ದೇಶನಾಂಕ ವ್ಯೂಹ.]]

**ಎಡ**, **ಬಲ**, **ಮುಂದೆ**, **ಹಿಂದೆ**, **ಮೇಲೆ**, ಮತ್ತು **ಕೆಳಗೆ** ಇವು ಅತ್ಯಂತ ಸಾಮಾನ್ಯ **ಸಾಪೇಕ್ಷ ದಿಕ್ಕುಗಳು**. ಯಾವುದೇ ಸಾಪೇಕ್ಷ ದಿಕ್ಕುಗಳಿಗೆ ಯಾವ ನಿರಪೇಕ್ಷ ದಿಕ್ಕೂ ಅನುರೂಪವಾಗಿಲ್ಲ. ಇದು ಭೌತಶಾಸ್ತ್ರದ ನಿಯಮಗಳ ಸ್ಥಾನಾಂತರ ಅಪರಿಣಾಮಿತ್ವದ ಒಂದು ಪರಿಣಾಮ: ಸಡಿಲವಾಗಿ ಹೇಳುವುದಾದರೆ, ಒಬ್ಬರು ಯಾವ ದಿಕ್ಕಿನಲ್ಲಿ ಚಲಿಸಿದರೂ ಪ್ರಕೃತಿಯ ವರ್ತನೆ ಸಮಾನವಾಗಿರುತ್ತದೆ. ಮೈಕಲ್ಸನ್-ಮೊರ್ಲಿ ಶೂನ್ಯ ಫಲಿತಾಂಶ ತೋರಿಸಿಕೊಟ್ಟಂತೆ, ನಿರಪೇಕ್ಷ ಜಡತ್ವದ ಉಲ್ಲೇಖ ಚೌಕಟ್ಟು ಅಂತ ಯಾವುದೂ ಇಲ್ಲ. ಆದರೆ, ಸಾಪೇಕ್ಷ ದಿಕ್ಕುಗಳ ನಡುವೆ ನಿರ್ದಿಷ್ಟ ಸಂಬಂಧಗಳಿವೆ. ಎಡ ಮತ್ತು ಬಲ, ಮುಂದೆ ಮತ್ತು ಹಿಂದೆ, ಹಾಗೂd ಮೇಲೆ ಮತ್ತು ಕೆಳಗೆ ಪರಸ್ಪರ ಪೂರಕವಾದ ದಿಕ್ಕುಗಳ ಮೂರು ಯುಗ್ಮಗಳು, ಮತ್ತು ಪ್ರತಿ ಯುಗ್ಮವು ಇತರ ಎರಡೂ ಯುಗ್ಮಗಳಿಗೆ ಲಂಬಕೋನೀಯವಾಗಿದೆ. ಸಾಪೇಕ್ಷ ದಿಕ್ಕುಗಳನ್ನು **ಸ್ವಕೇಂದ್ರಿತ ನಿರ್ದೇಶನಾಂಕಗಳು** ಎಂದೂ ಕರೆಯಲಾಗುತ್ತದೆ.

ಸಹಜ ಪರಿಸರದ ರೇಖಾಗಣಿತವನ್ನು ಆಧರಿಸಿದ ಎಡ ಮತ್ತು ಬಲದ ವ್ಯಾಖ್ಯಾನಗಳು ಒಡ್ಡೊಡ್ಡಾಗಿರುವುದರಿಂದ, ಆಚರಣೆಯಲ್ಲಿ, ಸಾಪೇಕ್ಷ ದಿಕ್ಕಿನ ಶಬ್ದಗಳ ಅರ್ಥವನ್ನು ಸಂಪ್ರದಾಯ, ಸಂಸ್ಕೃತಿಗ್ರಹಣ, ಶಿಕ್ಷಣ, ಮತ್ತು ನೇರ ಉಲ್ಲೇಖದ ಮೂಲಕ ತಿಳಿಸಲಾಗುತ್ತದೆ. ಮೇಲೆ ಮತ್ತು ಕೆಳಗಿನ ಒಂದು ಸಾಮಾನ್ಯ ವ್ಯಾಖ್ಯಾನವು ಗುರುತ್ವ ಮತ್ತು ಭೂಮಿಯನ್ನು ಉಲ್ಲೇಖದ ಚೌಕಟ್ಟಾಗಿ ಬಳಸುತ್ತದೆ. ಭೂಮಿ ಮತ್ತು ಯಾವುದೇ ಇತರ ಹತ್ತಿರದ ವಸ್ತುವಿನ ನಡುವೆ ಪಾತ್ರವಹಿಸುವ ಬಹಳ ಗಮನಾರ್ಹವಾದ ಗುರುತ್ವ ಬಲವಿರುವುದರಿಂದ, ಭೂಮಿಯ ಸಂಬಂಧದಲ್ಲಿ ವಸ್ತುವಿಗೆ ಮುಕ್ತವಾಗಿ ಬೀಳಲು ಅವಕಾಶ ನೀಡಿದಾಗ ವಸ್ತು ಚಲಿಸುವ ದಿಕ್ಕನ್ನು ಕೆಳದಿಕ್ಕು ಎಂದು ವ್ಯಾಖ್ಯಾನಿಸಲಾಗುತ್ತದೆ. ಹಾಗಾಗಿ ಮೇಲ್ ದಿಕ್ಕನ್ನು ಕೆಳದಿಕ್ಕಿನ ವಿರುದ್ಧ ದಿಕ್ಕು ಎಂದು ವ್ಯಾಖ್ಯಾನಿಸಲಾಗುತ್ತದೆ. ಮತ್ತೊಂದು ಸಾಮಾನ್ಯ ವ್ಯಾಖ್ಯಾನವು ಲಂಬವಾಗಿ ನಿಂತ ಮಾನವ ಶರೀರವನ್ನು ಉಲ್ಲೇಖದ ಚೌಕಟ್ಟಾಗಿ ಬಳಸುತ್ತದೆ. ಆ ಸಂದರ್ಭದಲ್ಲಿ, ಮೇಲ್ ದಿಕ್ಕನ್ನು ಪಾದಗಳಿಂದ ತಲೆಯವರೆಗಿನ ದಿಕ್ಕೆಂದು ವ್ಯಾಖ್ಯಾನಿಸಲಾಗುತ್ತದೆ, ಮತ್ತು ಭೂಮಿಯ ಮೇಲ್ಮೈಗೆ ಲಂಬವಾಗಿರುತ್ತದೆ. ಬಹುತೇಕ ಸಂದರ್ಭಗಳಲ್ಲಿ, ಮೇಲ್ ದಿಕ್ಕು ಸಾಮಾನ್ಯವಾಗಿ ಗುರುತ್ವದ ಎಳೆತಕ್ಕೆ ವಿರುದ್ಧವಾದ ದಿಶಾತ್ಮಕ ಸ್ಥಾನವಾಗಿದೆ.

ಸಾಮಾನ್ಯ ಉಲ್ಲೇಖ ಚೌಕಟ್ಟು ಬೇಕಾದ ಸಂದರ್ಭಗಳಲ್ಲಿ, ಸ್ವಕೇಂದ್ರಿತ ನೋಟವನ್ನು ಬಳಸುವುದು ಅತ್ಯಂತ ಸಾಮಾನ್ಯವಾಗಿರುತ್ತದೆ. ರಸ್ತೆ ಚಿಹ್ನೆಗಳು ಒಂದು ಸರಳ ಉದಾಹರಣೆ. ವೈದ್ಯಶಾಸ್ತ್ರ ಮತ್ತು ವಿಜ್ಞಾನದಲ್ಲಿ, ನಿಖರ ವ್ಯಾಖ್ಯಾನಗಳು ಬಹಳ ಮುಖ್ಯವಾಗಿರುವುದರಿಂದ, ಸಾಪೇಕ್ಷ ದಿಕ್ಕುಗಳು (ಎಡ ಮತ್ತು ಬಲ) ಜೀವಿಯ ಬದಿಗಳು, ವೀಕ್ಷಕನ ಬದಿಗಳಲ್ಲ.

## ಉಲ್ಲೇಖಗಳು
ವರ್ಗ:ಜ್ಯಾಮಿತಿ
ದಿಕ್ಕುಗಳು
ವರ್ಗ:ಭೂಗೋಳ
ಬೆಂಗಳೂರು ಗಣೇಶ ಉತ್ಸವ

**ಬೆಂಗಳೂರು ಗಣೇಶ ಉತ್ಸವ**  ಪ್ರತಿ ವರ್ಷವೂ **ಶ್ರೀ ವಿದ್ಯಾರಣ್ಯ ಯುವ ಸಂಘದಿಂದ** ಗಣೇಶ ಚತುರ್ಥಿ ಸಮಯದಲ್ಲಿ ಸಂಘಟಿಸುವ ಸಾಂಸ್ಕೃತಿಕ ಉತ್ಸವವಾಗಿದೆ.ಇದು 11 ದಿನಗಳ ಕಾಲ ಎಪಿಸಿ ಕಾಲೇಜು ಮೈದಾನ ಬಸವನಗುಡಿ ಬೆಂಗಳೂರು ನಲ್ಲಿ ಆಯೋಜಿಸಲಾಗುತ್ತದೆ .ಸಾಂಸ್ಕೃತಿಕ ಆಚರಣೆಯನ್ನು ಆಚರಿಸಲು ಜನರು ಉತ್ಸವದಲ್ಲಿ  ಹೆಚ್ಚಿನ ಸಂಖ್ಯೆಯಲ್ಲಿ ಪಾಲ್ಗೊಳ್ಳುತ್ತಾರೆ.
## ಕಾರ್ಯಕ್ರಮಗಳು
ಸಂಗೀತ ಕಾರ್ಯಕ್ರಮಗಳು,ನೃತ್ಯ,ಶಾಸ್ತ್ರೀಯ ಸರೋದ್ ವಾದನ ,ಮನರಂಜನೆ ಭಾಗವಾಗಿ ರಾಕ್ ಮ್ಯೂಸಿಕ್ ಆಯೋಜಿಸಲಾಗುತ್ತದೆ.ಯುವ ಪ್ರತಿಭೆಗಳಿಗೆ ಮತ್ತು ಗಾಯಕರಿಗೆ ವೇದಿಕೆ ಕಲ್ಪಿಸಲಾಗುತ್ತದೆ.

## ಪ್ರವೇಶ
ಪರಿಸರ ರಕ್ಷಣೆ ಕಾಳಜಿ  ಗಮನದಲ್ಲಿಟ್ಟುಕೊಂಡು ಕಾರ್ಯಕ್ರಮ ಆಯೋಜಿಸಲಾಗುತ್ತದೆ   11 ದಿನಗಳೂ ಮೈದಾನವು ಪ್ಲಾಸ್ಟಿಕ್‌ ಮುಕ್ತ ವಲಯವಾಗಿರುವದರ ಜೊತೆಗೆ  ಮಂಟಪದ ಅಲಂಕಾರಕ್ಕೆ ಕಳೆದ ವರ್ಷ ಬಳಸಿದ ಅಲಂಕಾರಿಕ ವಸ್ತುಗಳನ್ನೆ  ಮರುಬಳಕೆ ಮಾಡಲಾಗುತ್ತದೆ. ಸಾಂಸ್ಕೃತಿಕ ಮೆರಗು ತರುವ ಉದ್ದೇಶದಿಂದ ಸಂಗೀತಗಾರರು ಮತ್ತು ಸ್ಥಳೀಯ ಜನಪದ ಕಲಾವಿದರ ಕಲಾ ಪ್ರದರ್ಶನ ಏರ್ಪಡಿಸಲಾಗುತ್ತದೆ .ಪ್ರತಿದಿನ ನಡೆಯುವ ಸಾಂಸ್ಕೃತಿಕ ಕಾರ್ಯಕ್ರಮಗಳಿಗೆ ಸಂಗೀತ, ನೃತ್ಯ ಪ್ರಿಯರಿಗೆ ಮುಕ್ತ ಅವಕಾಶವಿರುತ್ತದೆ. 

## ಉತ್ಸವದ ಕಾರ್ಯಕ್ರಮಗಳು
ಉತ್ಸವದಲ್ಲಿ ಸಂಗೀತ, ಕಲೆ ಮತ್ತು ಸಂಸ್ಕೃತಿಯೊಂದಿಗೆ ವಿಶೇಷ ಕಲಾವಿದರ ಪ್ರದರ್ಶನದ ಕಾರ್ಯಕ್ರಮಗಳಿರುತ್ತವೆ.
## ಮಂಟಪ
ಇದುವರೆಗೆ ಈ ಉತ್ಸವದಲ್ಲಿ ಕರ್ನಾಟಕದ ಪ್ರಖ್ಯಾತ ವಾಸ್ತುಶಿಲ್ಪಗಳಾದ ಮೇಲುಕೋಟೆ ದೇವಸ್ಥಾನದ ಕಲ್ಯಾಣಿ, ಕೊಲ್ಲೂರು ಮೂಕಾಂಬಿಕೆ ದೇವಸ್ಥಾನ ಮತ್ತು ಧರ್ಮಸ್ಥಳ ಮಂಜುನಾಥ ದೇವಸ್ಥಾನ ಮತ್ತಿತರ ಶೈಲಿಯಲ್ಲಿ ಮಂಟಪ ನಿರ್ವಿುಸಲಾಗಿತ್ತು. 2017 ರಲ್ಲಿ  ಮೈಸೂರು ಅರಮನೆಯ ದರ್ಬಾರ್ ಹಾಲ್ ಮಾದರಿ ಮಂಟಪ ನಿರ್ವಿುಸಲಾಗಿದೆ. ಅಲಂಕೃತ ಕಾಲಮ್ ಸ್ಟೈನ್ಡ್ ಗ್ಲಾಸ್ ಸೀಲಿಂಗ್, ಡೆಕೊರೇಟಿವ್ ಸ್ಟೀಲ್ ಗ್ರಿಲ್ಸ್ ಜತೆ ಮಂಟಪ ನಿರ್ವಿುಸಿ ಗಣೇಶನನ್ನು ಕೂರಿಸಲಾಗಿದೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
www.bgu.co.in

ವರ್ಗ:ಬೆಂಗಳೂರು
ವಿಲಕ್ಷಣತೆ

:***ಅಪಸವ್ಯ** ಇಲ್ಲಿ ಪುನರ್ನಿರ್ದೇಶಿಸುತ್ತದೆ. ಅಪಸವ್ಯದ ಇನ್ನೊಂದು ಅರ್ಥ ಬಲಗಡೆ ಅಥವಾ ಬಲದಿಕ್ಕು.*

**ವಿಲಕ್ಷಣತೆ** ಒಬ್ಬ ವ್ಯಕ್ತಿಯ ಒಂದು ಅಸಾಮಾನ್ಯ ಗುಣಲಕ್ಷಣ (ಆದರೆ ಇತರ ಬಳಕೆಗಳೂ ಇವೆ, ಕೆಳಗೆ ನೋಡಿ). ಇದರರ್ಥ ವಿಚಿತ್ರ ಅಭ್ಯಾಸ ಎಂದೂ ಆಗುತ್ತದೆ. ಈ ಪದವನ್ನು ಹಲವುವೇಳೆ ವೈಚಿತ್ರ್ಯ ಅಥವಾ ವಕ್ರತೆಯನ್ನು ವ್ಯಕ್ತಪಡಿಸಲು ಬಳಸಲಾಗುತ್ತದೆ.

ಈ ಪದವನ್ನು ಸಂಕೇತಗಳು ಅಥವಾ ಶಬ್ದಗಳಿಗೂ ಅನ್ವಯಿಸಬಹುದು. ವಿಲಕ್ಷಣ ಸಂಕೇತಗಳು ಒಬ್ಬ ನಿರ್ದಿಷ್ಟ ವ್ಯಕ್ತಿಗೆ ಒಂದು ಅರ್ಥವನ್ನು ಸೂಚಿಸಬಹುದು, ಉದಾ. ಕತ್ತಿ ಅಂದರೆ ಯುದ್ಧದ ಅರ್ಥ ಸೂಚಿಸಬಹುದು, ಆದರೆ ಬೇರೆ ಯಾರಿಗೋ ಅದು ಶಸ್ತ್ರಚಿಕಿತ್ಸೆಯನ್ನು ಸೂಚಿಸಬಹುದು. ಅದೇ ತತ್ವದಿಂದ, ಶಬ್ದಗಳು ಕೇವಲ ಅವಿಚಾರಿತವಾಗಿರುತ್ತವಲ್ಲದೇ, ಹೆಚ್ಚಾಗಿ ವಿಲಕ್ಷಣ ಚಿಹ್ನೆಗಳಾಗಿರುತ್ತವೆ.

೧೯ನೇ ಶತಮಾನದಲ್ಲಿ ವಿಲಕ್ಷಣತೆಯು ವೈದ್ಯರು ರೋಗಗಳನ್ನು ಗ್ರಹಿಸುವ ರೀತಿಯನ್ನು ನಿರ್ಧರಿಸುತ್ತಿತ್ತು. ಅವರು ಪ್ರತಿ ರೋಗವನ್ನು ಪ್ರತಿ ರೋಗಿಗೆ ಸಂಬಂಧಿಸಿದ ಒಂದು ಅನನ್ಯ ಸ್ಥಿತಿ ಎಂದು ಪರಿಗಣಿಸುತ್ತಿದ್ದರು. ೧೮೭೦ರ ದಶಕದಲ್ಲಿ, ಯೂರೋಪ್‍ನಲ್ಲಿ ಸಂಶೋಧಕರು ಮಾಡಿದ ಪರಿಶೋಧನೆಗಳು "ವೈಜ್ಞಾನಿಕ ಔಷಧಿ"ಯ ಆಗಮನಕ್ಕೆ ಅವಕಾಶ ನೀಡಿದಾಗ, ಈ ತಿಳಿವಳಿಕೆ ಬದಲಾಗಲು ಶುರುವಾಯಿತು. ಇದು ಇಂದು ಅಭ್ಯಾಸದ ಮಾನದಂಡವಾಗಿರುವ ಸಾಕ್ಷಿ ಆಧಾರಿತ ಔಷಧಿಗೆ ಪೂರ್ವಗಾಮಿಯಾಗಿತ್ತು.

ಮದ್ದಿಗೆ ವಿಲಕ್ಷಣ ಪ್ರತಿಕ್ರಿಯೆ ಪದವು ಒಂದು ವಸ್ತುವಿಗೆ ಅಸ್ವಾಭಾವಿಕ ಅಥವಾ ವಿಚಿತ್ರ ಪ್ರತಿಕ್ರಿಯೆ ಅಥವಾ ಅತಿಸೂಕ್ಷ್ಮತೆಯನ್ನು ಸೂಚಿಸುತ್ತದೆ, ಔಷಧಿ/ಮದ್ದಿನ ಶಾಸ್ತ್ರಕ್ಕೆ ಸಂಬಂಧವಿರದೆ. ಇಂತಹ ಪ್ರತಿಕ್ರಿಯೆಗಳು ಸಾಮಾನ್ಯವಾಗಿ ಊಹಿಸಲಾಗದಂಥವು, ವಿಷಶಾಸ್ತ್ರೀಯ ಪರೀಕ್ಷಣದಿಂದ ತಿಳಿದುಕೊಳ್ಳಳು ಆಗದಿರಬಹುದು, ಅಗತ್ಯವಾಗಿ ಔಷಧಿಗಳ ಪ್ರಮಾಣಕ್ಕೆ ಸಂಬಂಧಿಸದಿರಬಹುದು, ಮತ್ತು ವ್ಯಾಪ್ತಿ ಹಾಗೂ ಹರಡಿಕೆ ಕಡಿಮೆ ಇರಬಹುದು ಆದರೆ ಮರಣ ಹೆಚ್ಚಿರಬಹುದು. ಇಂತಹ ಪ್ರತಿಕ್ರಿಯೆಗಳು ಅತ್ಯಂತ ಸಾಮಾನ್ಯವಾಗಿ ಪ್ರತಿರಕ್ಷಾ ಶಾಸ್ತ್ರಕ್ಕೆ ಸಂಬಂಧಿಸಿರುತ್ತವೆ.

ಮನೋವೈದ್ಯಶಾಸ್ತ್ರದಲ್ಲಿ, ಈ ಪದವು ಒಬ್ಬ ರೋಗಿಯ ನಿರ್ದಿಷ್ಟ ಹಾಗೂ ಅನನ್ಯ ಮಾನಸಿಕ ಸ್ಥಿತಿ ಎಂಬ ಅರ್ಥವನ್ನು ಸೂಚಿಸುತ್ತದೆ, ಮತ್ತು ಹಲವುವೇಳೆ ಜೊತೆಗೆ ನವಜಾತತೆಗಳು ಇರುತ್ತವೆ. ಮನೋವಿಶ್ಲೇಷಣೆ ಹಾಗೂ ವರ್ತನವಾದದಲ್ಲಿ, ಇದನ್ನು ಒಬ್ಬ ನಿರ್ದಿಷ್ಟ ವ್ಯಕ್ತಿಯು ಒಂದು ಸಾಮಾನ್ಯ ಪರಿಸ್ಥಿಗೆ ಪ್ರತಿಕ್ರಿಯಿಸುವ, ಅದನ್ನು ಗ್ರಹಿಸುವ ಮತ್ತು ಅನುಭವಿಸುವ ವೈಯಕ್ತಿಕ ರೀತಿಗೆ ಬಳಸಲಾಗುತ್ತದೆ: ಮಾಂಸದ ಒಂದು ನಿರ್ದಿಷ್ಟ ಖಾದ್ಯವು ಒಬ್ಬ ವ್ಯಕ್ತಿಯಲ್ಲಿ ಗೃಹವಿರಹ ನೆನಪುಗಳನ್ನು ಉಂಟುಮಾಡಿದರೆ ಮತ್ತೊಬ್ಬನಲ್ಲಿ ಹೇಸಿಕೆಯನ್ನು ಉಂಟುಮಾಡಬಹುದು. ಇಂತಹ ಪ್ರತಿಕ್ರಿಯೆಗಳನ್ನು ವಿಲಕ್ಷಣ ಪ್ರತಿಕ್ರಿಯೆಗಳು ಎಂದು ಕರೆಯಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ವೈದ್ಯಕೀಯ ಪರಿಭಾಷೆ
ಪ್ರಭಾವತಿಗುಪ್ತ

**ಪ್ರಭಾವತಿಗುಪ್ತ** (ಪ್ರ. 405) ವಾಕಾಟಕ ರಾಜವಂಶದ ರಾಣಿ ಹಾಗೂ ರಾಜಮಾತೆಯಾಗಿದ್ದಳು. ಇವಳು ಎರಡನೇ ರುದ್ರಸೇನನ ರಾಣಿಯಾಗಿದ್ದಳು, ಮತ್ತು ಅವಳ ಪುತ್ರರಾದ ದಿವಾಕರಸೇನ, ದಾಮೋದರಸೇನ, ಮತ್ತು ಪ್ರವರಸೇನರು ಅವಯಸ್ಕರಾಗಿದ್ದ ಅವಧಿಯಲ್ಲಿ, ೩೮೫ ರಿಂದ ೪೦೫ ರ ವರೆಗೆ ರಾಜಮಾತೆಯಾಗಿ ರಾಜ್ಯಭಾರ ಮಾಡಿದಳು.

ಗುಪ್ತ ಸಾಮ್ರಾಜ್ಯದ ಎರಡನೇ ಚಂದ್ರಗುಪ್ತನು ಅವಳ ತಂದೆ ಮತ್ತು ನಾಗ ಜನರ ಕುಬೇರನಾಗಳು ಅವಳ ತಾಯಿ. ಇವಳು ವಾಕಾಟಕರ ಎರಡನೇ ರುದ್ರಸೇನನನ್ನು ವಿವಾಹವಾದಳು. ೩೮೫ರಲ್ಲಿ ಅವನ ಮರಣದ ನಂತರ, ಇವಳು ತನ್ನ ಚಿಕ್ಕ ಪುತ್ರರಾದ ದಿವಾಕರಸೇನ, ದಾಮೋದರಸೇನ ಹಾಗೂ ಪ್ರವರಸೇನರಿಗೆ ರಾಜಮಾತೆಯಾಗಿ ಇಪ್ಪತ್ತು ವರ್ಷ ರಾಜ್ಯಭಾರ ಮಾಡಿದಳು. ಇದರಲ್ಲಿ, ಅವಳ ತಂದೆ ಅವಳ ಬೆಂಬಲವಾಗಿದ್ದನು ಮತ್ತು ವಾಕಾಟಕರು ಬಹುಮಟ್ಟಿಗೆ ಗುಪ್ತ ಸಾಮ್ರಾಜ್ಯದ ಭಾಗವಾಗಿದ್ದರು. ಈ ಅವಧಿಯನ್ನು ಹಲವುವೇಳೆ *ವಾಕಾಟಕ-ಗುಪ್ತ* ಕಾಲ ಎಂದು ಕರೆಯಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಭಾರತದ ಇತಿಹಾಸ
ಮಿಂಟೋ ನೇತ್ರ ಚಿಕಿತ್ಸಾ ಪ್ರಾದೇಶಿಕ ಸಂಸ್ಥೆ

**ಮಿಂಟೋ ಕಣ್ಣಿನ ಆಸ್ಪತ್ರೆ** ಬೆಂಗಳೂರಿನಲ್ಲಿರುವ  ಸರ್ಕಾರಿ ಕಣ್ಣಾಸ್ಪತ್ರೆ ಮತ್ತು ರೆಫರಲ್ ಸೆಂಟರ್ ಆಗಿದೆ.  ಅತ್ಯಂತ ಹಳೆಯ ವಿಶೇಷ ಕಣ್ಣಿನ ಆಸ್ಪತ್ರೆಗಳಲ್ಲಿ ಒಂದಾಗಿದೆ. ಇದನ್ನು 1913 ರಲ್ಲಿ ಸ್ಥಾಪಿಸಲಾಯಿತು,ಇದು ಬೆಂಗಳೂರು ವೈದ್ಯಕೀಯ ಕಾಲೇಜು ಮತ್ತು ಸಂಶೋಧನಾ ಸಂಸ್ಥೆಯ ಭಾಗವಾಗಿದೆ. ಕಣ್ಣಿನ ರೋಗಗಳನ್ನು ಚಿಕಿತ್ಸಿಸುತ್ತದೆ.ಇದು ವಿಶ್ವದ ಅತ್ಯಂತ ಹಳೆಯ ವಿಶೇಷ ಕಣ್ಣಿನ ಆಸ್ಪತ್ರೆಗಳಲ್ಲಿ ಒಂದಾಗಿದೆ.
## ಹಿನ್ನಲೆ
ಬೆಂಗಳೂರಿನ ಸಂತೆಪೇಟೆಯ ರಸ್ತೆಯಲ್ಲಿ 1896ರಲ್ಲಿ ಒಂದು ಸಣ್ಣ ನೇತ್ರ ಚಿಕಿತ್ಸೆಯ ಕ್ಲಿನಿಕ್‌ ಪ್ರಾರಂಭವಾಯಿತು. ಈ ಸಂಸ್ಥೆಯು ಸ್ಥಾಪಿತವಾಗಿರುವ ಹಾಲಿ ಕಟ್ಟಡವನ್ನು 1913ರಲ್ಲಿ ಕಟ್ಟಲಾಯಿತು.ಮಿಂಟೋ ಕಣ್ಣಾಸ್ಪತ್ರೆಯು 1913 ರಲ್ಲಿ ಸ್ಥಾಪಿತವಾಗಿ ಜನವರಿ 1982ರಲ್ಲಿ ಮಿಂಟೋ ನೇತ್ರ ಚಿಕಿತ್ಸಾ ಪ್ರಾದೇಶಿಕ ಸಂಸ್ಥೆಯಾಗಿ ಬೆಳೆಯಿತು. ವೈಸರಾಯ್‌ ಮಿಂಟೋ ಅವರ ನೆನಪಿಗಾಗಿ ಇದನ್ನು 'ಮಿಂಟೋ ಆಸ್ಪತ್ರೆ' ಎಂದು ನಾಮಕರಣ ಮಾಡಿದರು. ಕಣ್ಣಿಗೆ ಸಂಬಂಧಿಸಿರುವ ರೋಗಿಗಳಿಗೆ ಚಿಕಿತ್ಸೆ ನೀಡುವುದು ಮತ್ತು ಅಂಧತ್ವ ನಿವಾರಣೆ ಈ ಆಸ್ಪತ್ರೆಯ ಮೂಲ ಉದ್ದೇಶ.
## ಸೌಲಭ್ಯಗಳು
ಈ ಆಸ್ಪತ್ರೆಯಲ್ಲಿ 300 ಜನ ಒಳ ರೋಗಿಗಳಿಗೆ  ಸೌಲಭ್ಯಗಳನ್ನು ಹೊಂದಿದೆ. ನಾಲ್ಕು  ಶಸ್ತ್ರಚಿಕಿತ್ಸಾ ಕೋಣೆಗಳಿವೆ. ಮಕ್ಕಳ ನೇತ್ರ ಚಿಕಿತ್ಸೆ, ಮೆಳ್ಳೆಗಣ್ಣು ಚಿಕಿತ್ಸೆ, ಸಂಪರ್ಕ ಮಸೂರದ ಸೇವೆ, ಗ್ಲುಕೋಮ, ವಿಬ್ರಿಯೋರೆಟಿನ ದೃಷ್ಟಿ ದೋಷದ ಚಿಕಿತ್ಸೆ, ಕಣ್ಣಿನ ಬ್ಯಾಂಕ್‌ನ ಸೇವೆಗಳು ಲಭ್ಯವಿವೆ.ಮಿಂಟೋ ಹಾಸ್ಪಿಟಲ್ಸ್ ತನ್ನ ಸೇವೆಗಳನ್ನು ಕರ್ನಾಟಕದ ಬಡವರಿಗೆ ಮತ್ತು ಅಗತ್ಯವಿರುವವರಿಗೆ ಮತ್ತು ಅದರ ನೆರೆಯ ರಾಜ್ಯಗಳಿಗೆ ಸಬ್ಸಿಡಿ ದರದಲ್ಲಿ ಸೇವೆಯನ್ನು ನೀಡುತ್ತದೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
ವರ್ಗ:ಆಸ್ಪತ್ರೆಗಳು
ವಾಕಾಟಕ ರಾಜವಂಶ

thumb|ಕ್ರಿ.ಶ. ೩೭೫ರಲ್ಲಿ ವಾಕಾಟಕ ಪ್ರಾಂತ್ಯಗಳ ಅಂದಾಜು ವಿಸ್ತಾರ

**ವಾಕಾಟಕ ರಾಜವಂಶ** ಕ್ರಿ.ಶ. ೩ನೇ ಶತಮಾನದ ಮಧ್ಯದಲ್ಲಿ ದಖ್ಖನದಿಂದ ಹುಟ್ಟಿಕೊಂಡ ಭಾರತೀಯ ಉಪಖಂಡದ ಒಂದು ರಾಜವಂಶ. ಇವರ ರಾಜ್ಯವು ಉತ್ತರದಲ್ಲಿ ಮಾಲ್ವಾದ ದಕ್ಷಿಣ ಅಂಚುಗಳು ಹಾಗು ಗುಜರಾತ್‍ನಿಂದ ದಕ್ಷಿಣದಲ್ಲಿ ತುಂಗಭದ್ರಾ ನದಿವರೆಗೆ, ಜೊತೆಗೆ ಪಶ್ಚಿಮದಲ್ಲಿ ಅರಬ್ಬೀ ಸಮುದ್ರದಿಂದ ಪೂರ್ವದಲ್ಲಿ ಛತ್ತೀಸ್‍ಗಢ್‍ನ ಅಂಚುಗಳವರೆಗೆ ವಿಸ್ತರಿಸಿತ್ತು ಎಂದು ನಂಬಲಾಗಿದೆ. ಇವರು ದಖ್ಖನದಲ್ಲಿ ಸಾತವಾಹನರ ಅತ್ಯಂತ ಮುಖ್ಯ ಉತ್ತರಾಧಿಕಾರಿಗಳಾಗಿದ್ದರು ಮತ್ತು ಉತ್ತರ ಭಾರತದ ಗುಪ್ತರೊಂದಿಗೆ ಸಮಕಾಲೀನರಾಗಿದ್ದರು.

ವಾಕಾಟಕ ರಾಜವಂಶವು ಒಂದು ಬ್ರಾಹ್ಮಣ ರಾಜವಂಶವಾಗಿತ್ತು. ಈ ವಂಶದ ಸಂಸ್ಥಾಪಕನಾದ ವಿಂಧ್ಯಶಕ್ತಿ (ಕ್ರಿ.ಶ. ೨೫೦ - ೨೭೦) ಬಗ್ಗೆ ಕಡಿಮೆ ತಿಳಿದಿದೆ. ಇವನ ಮಗ ಮೊದಲನೇ ಪ್ರವರಸೇನನ ಆಳ್ವಿಕೆಯಲ್ಲಿ ಪ್ರಾದೇಶಿಕ ವಿಸ್ತರಣೆ ಆರಂಭವಾಯಿತು. ಮೊದಲನೇ ಪ್ರವರಸೇನನ ನಂತರ ವಾಕಾಟಕ ರಾಜವಂಶವು ನಾಲ್ಕು ಶಾಖೆಗಳಾಗಿ ವಿಭಜನೆಗೊಂಡಿತು ಎಂದು ಸಾಮಾನ್ಯವಾಗಿ ನಂಬಲಾಗಿದೆ. ಎರಡು ಶಾಖೆಗಳು ಪರಿಚಿತವಾಗಿವೆ ಮತ್ತು ಎರಡು ಅಜ್ಞಾತವಾಗಿವೆ. ತಿಳಿದಿರುವ ಶಾಖೆಗಳೆಂದರೆ ಪ್ರವರಪುರ-ನಂದೀವರ್ಧನ ಶಾಖೆ ಮತ್ತು ವತ್ಸಗುಲ್ಮ ಶಾಖೆಗಳು. ಗುಪ್ತ ಸಾಮ್ರಾಟ ಎರಡನೇ ಚಂದ್ರಗುಪ್ತನು ತನ್ನ ಮಗಳನ್ನು ವಾಕಾಟಕ ಅರಸ ಕುಟುಂಬದಲ್ಲಿ ವಿವಾಹ ಮಾಡಿಕೊಟ್ಟನು ಮತ್ತು ಅವರ ಬೆಂಬಲದಿಂದ ಕ್ರಿ.ಶ. ೪ನೇ ಶತಮಾನದಲ್ಲಿ ಶಕ ಕ್ಷತ್ರಪರಿಂದ ಗುಜರಾತನ್ನು ಸೇರಿಸಿಕೊಂಡನು. ದಖ್ಖನದಲ್ಲಿ ವಾಕಾಟಕ ರಾಜವಂಶವನ್ನು ಬಾದಾಮಿ ಚಾಳುಕ್ಯರು ಅನುಸರಿಸಿದರು.

ವಾಕಾಟಕರು ಕಲೆ, ವಾಸ್ತುಶಿಲ್ಪ ಮತ್ತು ಸಾಹಿತ್ಯದ ಪೋಷಕರಾಗಿದ್ದಕ್ಕಾಗಿ ಗುರುತಿಸಲ್ಪಟ್ಟಿದ್ದಾರೆ. ಇವರು ಸಾರ್ವಜನಿಕ ಕಾರ್ಯಗಳನ್ನು ಮುನ್ನಡೆಸಿದರು ಮತ್ತು ಇವರ ಸ್ಮಾರಕಗಳು ಪ್ರತ್ಯಕ್ಷ ಪರಂಪರೆಯಾಗಿವೆ. ಅಜಂತಾ ಗುಹೆಗಳ (ಯುನೆಸ್ಕೊ ವಿಶ್ವ ಪರಂಪರೆ ತಾಣ) ಬಂಡೆಯಲ್ಲಿ ಕೆತ್ತಿದ ಬೌದ್ಧ ವಿಹಾರಗಳು ಮತ್ತು ಚೈತ್ಯಗಳನ್ನು ವಾಕಾಟಕ ಸಾಮ್ರಾಟ ಹರಿಶೇಣನ ಪೋಷಣೆಯ ಅಡಿಯಲ್ಲಿ ಕಟ್ಟಲಾಯಿತು.

ವಿಂಧ್ಯಶಕ್ತಿ (೨೫೦-೨೭೦) ಈ ರಾಜವಂಶದ ಸಂಸ್ಥಾಪಕ. ಇವನ ಹೆಸರು ವಿಂಧ್ಯಾ ದೇವತೆಯ ಹೆಸರಿನಿಂದ ಹುಟ್ಟಿಕೊಂಡಿದೆ. ಈ ರಾಜವಂಶ ಅಲ್ಲಿ ಹುಟ್ಟಿಕೊಂಡಿರಬಹುದು. ವಿಂಧ್ಯಶಕ್ತಿಯ ಬಹುತೇಕ ಎನೂ ಗೊತ್ತಿಲ್ಲ. ಅಜಂತಾದ ಹದಿನಾರನೇ ಗುಹೆಯ ಅಭಿಲೇಖದಲ್ಲಿ ಇವನನ್ನು ವಾಕಾಟಕ ಕುಟುಂಬದ ಧ್ವಜ ಹಾಗೂ ಒಬ್ಬ ದ್ವಿಜನೆಂದು ವರ್ಣಿಸಲಾಗಿದೆ. ದೊಡ್ಡ ಯುದ್ಧಗಳನ್ನು ಹೊಡೆದಾಡಿ ಇವನು ತನ್ನ ಶಕ್ತಿಯನ್ನು ಹೆಚ್ಚಿಸಿಕೊಂಡನು ಮತ್ತು ಇವನು ದೊಡ್ಡ ಅಶ್ವದಳವನ್ನು ಹೊಂದಿದ್ದನು ಎಂದು ಈ ಶಾಸನದಲ್ಲಿ ಹೇಳಲಾಗಿದೆ. ಆದರೆ ಈ ಶಾಸನದಲ್ಲಿ ಇವನ ಹೆಸರ ಹಿಂದೆ ಯಾವುದೇ ಸಾಮ್ರಾಜ್ಯಶಾಹಿ ಬಿರುದನ್ನು ಸೇರಿಸಲಾಗಿಲ್ಲ. ಇವನು ೯೬ ವರ್ಷಗಳು ಆಳಿದನು ಎಂದು ಪುರಾಣಗಳು ಹೇಳುತ್ತವೆ.

## ಉಲ್ಲೇಖಗಳು
ವರ್ಗ:ಭಾರತದ ರಾಜವಂಶಗಳು
ಅಫೀಮು

thumb|ಗಸಗಸೆ ಬೀಜದ ಕೋಶವು ಒಂದು ಕಚ್ಚಿನಿಂದ ಸಸ್ಯಕ್ಷೀರವನ್ನು ಸ್ರವಿಸುತ್ತಿದೆ

**ಅಫೀಮು** ಗಸಗಸೆ ಗಿಡದಿಂದ ಪಡೆದ ಒಣಗಿಸಿದ ಸಸ್ಯಕ್ಷೀರ. ಅಫೀಮು ಸಸ್ಯಕ್ಷೀರ ಸುಮಾರು ಶೇಕಡ ೧೨ರಷ್ಟು ನೋವು ನಿವಾರಕ ಕ್ಷಾರಾಭ ಮಾರ್ಫ಼ೀನ್‍ನ್ನು ಹೊಂದಿರುತ್ತದೆ. ಔಷಧೀಯ ಬಳಕೆ ಮತ್ತು ಅಕ್ರಮ ಮಾದಕದ್ರವ್ಯ ವ್ಯಾಪಾರಕ್ಕಾಗಿ ಇದನ್ನು ರಾಸಾಯನಿಕವಾಗಿ ಸಂಸ್ಕರಿಸಿ ಬ್ರೌನ್ ಶುಗರ್ ಮತ್ತು ಇತರ ಸಂಶ್ಲೇಷಿತ ಓಪಿಯಾಯ್ಡ್‌ಗಳನ್ನು ಉತ್ಪಾದಿಸಲಾಗುತ್ತದೆ. ಸಸ್ಯಕ್ಷೀರವು ನಿಕಟವಾಗಿ ಸಂಬಂಧಿಸಿದ ಓಪಿಯೇಟ್‍ಗಳಾದ ಕೋಡೀನ್ ಮತ್ತು ಥೆಬೇಯ್ನ್, ಮತ್ತು ಪ್ಯಾಪವೆರಿನ್ ಹಾಗೂ ನೋಸ್ಕೆಪೈನ್‍ನಂತಹ ನೋವುನಿವಾರಕವಲ್ಲದ ಕ್ಷಾರಾಭಗಳನ್ನೂ ಹೊಂದಿರುತ್ತದೆ. ಅಪಕ್ವ ಬೀಜಕೋಶಗಳನ್ನು ಕೈಗಳಿಂದ ಕೆರೆದು ಸಸ್ಯಕ್ಷೀರವನ್ನು ಪಡೆಯುವುದು ಸಾಂಪ್ರದಾಯಿಕ, ಶ್ರಮಿಕ ಪ್ರಧಾನ ವಿಧಾನವಾಗಿದೆ. ಹೀಗೆ ಮಾಡುವುದರಿಂದ ಸಸ್ಯಕ್ಷೀರವು ಜಿನುಗಿ ಒಣಗಿದಾಗ ಅಂಟಂಟಾಗಿರುವ ಹಳದಿ ಶೇಷ ಸಿಗುತ್ತದೆ ಮತ್ತು ಇದನ್ನು ನಂತರ ಹೆರೆದು ನಿರ್ಜಲೀಕರಿಸಲಾಗುತ್ತದೆ. ಅಫೀಮಿನ ಉತ್ಪಾದನೆ ಪ್ರಾಚೀನ ಕಾಲದಿಂದ ಬದಲಾಗಿಲ್ಲ. ಗಸಗಸೆ ಗಿಡದ ಆಯ್ದ ತಳಿಗಳ ಮೂಲಕ, ಫ಼ನ್ಯಾಂಥರೀನ್ ಕ್ಷಾರಾಭಗಳಾದ ಮಾರ್ಫೀನ್, ಕೋಡೀನ್, ಥೆಬೇಯ್ನ್‌ಗಳ ಪ್ರಮಾಣವನ್ನು ಬಹಳವಾಗಿ ಹೆಚ್ಚಿಸಲಾಗಿದೆ.

ಅಕ್ರಮ ಮಾದಕದ್ರವ್ಯ ವ್ಯಾಪಾರಕ್ಕಾಗಿ, ಅಫೀಮಿನಿಂದ ಮಾರ್ಫೀನನ್ನು ಹೊರತೆಗೆಯಲಾಗುತ್ತದೆ. ಇದರಿಂದ ಒಟ್ಟು ತೂಕ ಶೇಕಡ ೮೮ರಷ್ಟು ಕಡಿಮೆಯಾಗುತ್ತದೆ. ನಂತರ ಇದನ್ನು ಬ್ರೌನ್ ಶುಗರ್ ಆಗಿ ಪರಿವರ್ತಿಸಲಾಗುತ್ತದೆ. ಇದು ಎರಡರಿಂದ ನಾಲ್ಕು ಪಟ್ಟು ಪ್ರಬಲವಾಗಿರುತ್ತದೆ, ಮತ್ತು ಮೌಲ್ಯವನ್ನು ಎರಡರಿಂದ ನಾಲ್ಕು ಪಟ್ಟು ಹೆಚ್ಚಿಸುತ್ತದೆ. ಕಡಿಮೆಯಾದ ತೂಕ ಮತ್ತು ಗಾತ್ರ ಕಳ್ಳಸಾಗಣೆ ಮಾಡಲು ಸುಲಭವಾಗಿಸುತ್ತದೆ.

ಭಾರತದಲ್ಲಿ ಅಫೀಮಿನ ಕಾನೂನುಬದ್ಧ ಉತ್ಪಾದನೆಯು ಹೆಚ್ಚು ಪಾರಂಪರಿಕವಾಗಿದೆ. ೨೦೦೮ರ ವೇಳೆಗೆ, ಅಫೀಮನ್ನು ರೈತರಿಂದ ಸಂಗ್ರಹಿಸಲಾಗುತ್ತಿತ್ತು. ಈ ರೈತರು ೦.೧ ಹೆಕ್ಟೇರ್ ಗಸಗಸೆ ಗಿಡಗಳನ್ನು ಬೆಳೆಸಲು ಪರವಾನಗಿ ಪಡೆದಿರುತ್ತಾರೆ ಮತ್ತು ಪರವಾನಗಿಯನ್ನು ಕಾಪಾಡಿಕೊಳ್ಳಲು ೫೬ ಕೆ.ಜಿ ಯಷ್ಟು ಕಲಬೆರಕೆಯಿಲ್ಲದ ಕಚ್ಚಾ ಅಫೀಮು ಪೇಸ್ಟ್ ಅನ್ನು ಮಾರಾಟ ಮಾಡಬೇಕು. ಪಡೆದ ಅಫೀಮು ಪೇಸ್ಟಿನ ಗುಣಮಟ್ಟ ಮತ್ತು ಪ್ರಮಾಣದ ಪ್ರಕಾರ, ಸರ್ಕಾರವು ಅದರ ಬೆಲೆಯನ್ನು ನಿರ್ಧರಿಸುತ್ತದೆ. ಸರಾಸರಿಯಾಗಿ ಕೆಜಿಗೆ ಸುಮಾರು ೧೫೦೦ ರೂಪಾಯಿ ಸಿಗುತ್ತದೆ. ಗಿಡದ ಬೀಜಕೋಶಗಳನ್ನು ಒಣಗಿಸಿ ಬೀಜಗಳನ್ನು ಸಂಗ್ರಹಿಸಿಯೂ ಸ್ವಲ್ಪ ಹೆಚ್ಚುವರಿ ಹಣವನ್ನು ಮಾಡಿಕೊಳ್ಳಲಾಗುತ್ತದೆ, ಮತ್ತು ಹಿಸ್ಸೆ ಮೀರಿ ಸಣ್ಣ ಪ್ರಮಾಣದ ಅಫೀಮನ್ನು ಸ್ಥಳೀಯವಾಗಿ ಸೇವಿಸಬಹುದು. ಅಫೀಮಿನ ಪೇಸ್ಟನ್ನು ಒಣಗಿಸಿ ಸರ್ಕಾರಿ ಅಫೀಮಾಗಿ ಸಂಸ್ಕರಿಸಲಾಗುತ್ತದೆ, ನಂತರ ೬೦ ಕೆಜಿ ಚೀಲಗಳಲ್ಲಿ ತುಂಬಿಸಿ ರಫ್ತು ಮಾಡಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಔಷಧೀಯ ಸಸ್ಯಗಳು
ಅಭಂಗ

thumb|ಒಬ್ಬ ವಾರಕರಿ ಆಳಂದಿಯಿಂದ ಪಂಢರಪುರಕ್ಕೆ ಪ್ರಯಾಣಿಸುತ್ತಿದ್ದಾನೆ

**ಅಭಂಗ** ಹಿಂದೂ ದೇವತೆ ವಿಠ್ಠಲನ ಪ್ರಶಂಸೆಯಲ್ಲಿ ಹಾಡಲಾದ ಭಕ್ತಿಪ್ರಧಾನ ಕಾವ್ಯದ ಒಂದು ರೂಪ. "ಅಭಂಗ" ಶಬ್ದದ ಅರ್ಥ ಭಂಗವಿಲ್ಲದ, ಅಂದರೆ ದೋಷರಹಿತ, ನಿರಂತರ ಪ್ರಕ್ರಿಯೆ, ಈ ಸಂದರ್ಭದಲ್ಲಿ ಒಂದು ಕವಿತೆಯನ್ನು ಸೂಚಿಸುತ್ತದೆ. ತದ್ವಿರುದ್ಧವಾಗಿ, ಭಜನೆಗಳೆಂದು ಪರಿಚಿತವಿರುವ ಭಕ್ತಿಗೀತೆಗಳು ಆಂತರಿಕ ಪ್ರಯಾಣದ ಮೇಲೆ ಕೇಂದ್ರೀಕರಿಸುತ್ತವೆ. ಅಭಂಗಗಳು ಸಮುದಾಯಕೇಂದ್ರೀಯ ಅನುಭವದ ಹೆಚ್ಚು ಉತ್ಸಾಹಿ ಅಭಿವ್ಯಕ್ತಿಗಳಾಗಿವೆ. ಅಭಂಗವನ್ನು *ಓವಿ*ಯ ಒಂದು ರೂಪವೆಂದು ಪರಿಗಣಿಸಲಾಗುತ್ತದೆ. ಅಭಂಗಗಳನ್ನು ಭಕ್ತರು ಪಂಢರಪುರದ ದೇವಸ್ಥಾನಗಳಿಗೆ ತೀರ್ಥಯಾತ್ರೆ ಹೋಗುವ ಅವಧಿಯಲ್ಲಿ ಹಾಡುತ್ತಾರೆ.

ಮರಾಠಿ ಭಜನೆಗಳು ನಮನ್‍ನಿಂದ (ದೇವರ ಆವಾಹನೆ) ಶುರುವಾಗುತ್ತವೆ, ಇದನ್ನು ರೂಪಾಂಚಾ ಅಭಂಗ್ ಅನುಸರಿಸುತ್ತದೆ (ಮಾನವ ರೂಪದಲ್ಲಿ ವ್ಯಕ್ತೀಕರಿಸುವ ಮೂಲಕ ದೇವರ ದೈಹಿಕ ಸೌಂದರ್ಯವನ್ನು ಚಿತ್ರಿಸುವುದು) ಮತ್ತು ಕೊನೆಯಲ್ಲಿ ಆಧ್ಯಾತ್ಮಿಕ ಹಾಗೂ ನೈತಿಕ ಸಂದೇಶಗಳನ್ನು ಕೊಡುವ ಭಜನೆಗಳನ್ನು ಹಾಡಲಾಗುತ್ತದೆ. ಭೀಮಸೇನ ಜೋಷಿ, ಸುರೇಶ್ ವಾಡ್ಕರ್, ಅರುಣಾ ಶ್ರೀರಾಮ್, ಜಯತೀರ್ಥ ಮೇವುಂಡಿ ಮತ್ತು ಜಿತೇಂದ್ರ ಅಭಿಶೇಕಿ ಅಭಂಗಗಳನ್ನು ಹಾಡಿದ ಕೆಲವು ಪ್ರಸಿದ್ಧ ಸಂಗೀತಗಾರರು. ಇದು ಶಾಸ್ತ್ರೀಯ ಮತ್ತು ಶಾಸ್ತ್ರೀಯೇತರ ಸಂಗೀತಗಾರರಿಂದ ಪ್ರದರ್ಶಿಸಲ್ಪಟ್ಟ ಸಂಗೀತದ ಒಂದು ರೂಪವಾಗಿದೆ. ದಕ್ಷಿಣ ಭಾರತದಾದ್ಯಂತ ಭಜನ ಕಛೇರಿಗಳಲ್ಲಿ ಇದು ಅವಿಭಾಜ್ಯವಾಗಿದೆ.

ತುಕಾರಾಮ್ ಪುಣೆಯ ಹತ್ತಿರದ ದೇಹು ಪಟ್ಟಣದಲ್ಲಿ ವಾಸಿಸುತ್ತಿದ್ದ ಒಬ್ಬ ಹದಿನೇಳನೆಯ ಶತಮಾನದ ಕವಿಯಾಗಿದ್ದನು. ಇವನು ಒಬ್ಬ ಜನಪ್ರಿಯ ಕವಿಯಾಗಿದ್ದನು ಮತ್ತು ತನ್ನ ಕಾಲದ ವಾರಕರಿ ಚಳುವಳಿಯಲ್ಲಿ ಪ್ರಮುಖ ವ್ಯಕ್ತಿಯಾಗಿದ್ದನು. ವಾರಕರಿ ಚಳುವಳಿಯು ಧಾರ್ಮಿಕ ಕ್ರಿಯಾವಿಧಿಗಳು ಮತ್ತು ರಹಸ್ಯಮಯ ಧರ್ಮಾಚರಣೆಗಳ ಕುರುಡು ವಿಧೇಯತೆಯ ಬದಲು, ದೇವರ ಕಡೆ ಭಕ್ತಿ ಹಾಗೂ ಪ್ರೀತಿ ಮೇಲೆ ಒತ್ತು ಹಾಕಲು ಪ್ರಯತ್ನಿಸಿತು. ಸಂತ ತುಕಾರಾಮನು ೫೦೦೦ಕ್ಕೂ ಹೆಚ್ಚು ಅಭಂಗಗಳನ್ನು ಬರೆದನು ಎಂದು ಹೇಳಲಾಗಿದೆ. ಇವುಗಳಲ್ಲಿ ಅನೇಕ ಅಭಂಗಗಳು ವಿಠ್ಠಲನಿಗೆ ಅರ್ಪಿತವಾಗಿದ್ದವು, ಆದರೆ ಹೆಚ್ಚಾಗಿ ತನ್ನ ಕಾಲದ ಸಾಮಾಜಿಕ ಅನ್ಯಾಯಗಳನ್ನು ಟೀಕಿಸುತ್ತಿದ್ದವು. ಅವು ಪ್ರಬಲ ನೀತಿಬೋಧೆಗಳಾಗಿದ್ದವು, ಮತ್ತು ಇಂದಿಗೂ ಉಪಯುಕ್ತವಾಗಿವೆ.

ಶಿವಾಜಿಯ ಗುರುಗಳಾದ ಸಮರ್ಥ ರಾಮದಾಸರು ನಾಮಸಂಕೀರ್ತನೆಯ ಈ ಸಂಪ್ರದಾಯವನ್ನು ತಂಜಾವೂರಿಗೆ ತೆಗೆದುಕೊಂಡು ಹೋಗುವಲ್ಲಿ ಮಹತ್ವಪೂರ್ಣ ಪಾತ್ರವಹಿಸಿದ್ದರು. ಇದು ದಕ್ಷಿಣ ಭಾರತದಲ್ಲಿ ಅಭಂಗಗಳನ್ನು ಶಾಸ್ತ್ರೀಯ ರೂಪದಲ್ಲಿ ಹಾಡುವುದಕ್ಕೆ ಕಾರಣವಾಯಿತು ಮತ್ತು ಇವನ್ನು ದಕ್ಷಿಣ ಭಾರತದ ಕರ್ನಾಟಕ ಹಾಗೂ ಭಜನ ಕಛೇರಿಗಳ ಅವಿಭಾಜ್ಯ ಭಾಗವಾಗಿ ಮಾಡಿತು.

**ಕೆಲ ಪ್ರಖ್ಯಾತ ಅಭಂಗಗಳು**

## ಉಲ್ಲೇಖಗಳು
ವರ್ಗ:ಸಂಗೀತ
ಎರಡನೇ ರುದ್ರಸೇನ

**ಎರಡನೇ ರುದ್ರಸೇನ**ನು (ಆಳ್ವಿಕೆ ಸು. ಕ್ರಿ.ಶ. ೩೮೦ - ೩೮೫) ವಾಕಾಟಕ ರಾಜವಂಶದ ಪ್ರವರಪುರ-ನಂದೀವರ್ಧನ ಶಾಖೆಯ ಒಬ್ಬ ರಾಜನಾಗಿದ್ದನು. ಇವನ ಆಳ್ವಿಕೆ ಕಾಲ ಚಿಕ್ಕದಾಗಿದ್ದರೂ, ಇವನು ಗಮನೀಯವಾಗಿ ಗುಪ್ತ ಸಾಮ್ರಾಟ ಎರಡನೇ ಚಂದ್ರಗುಪ್ತನ ಮಗಳಾದ ಪ್ರಭಾವತಿಗುಪ್ತಳನ್ನು ವಿವಾಹವಾದನು. ಇವನ ಮುಂಚಿತ ಸಾವು ಪ್ರಭಾವತಿಗುಪ್ತಳು ವಿಸ್ತೃತ ಅವಧಿವರೆಗೆ ರಾಜಮಾತೆಯಾಗಿ ಆಳುವುದಕ್ಕೆ ಕಾರಣವಾಯಿತು ಏಕೆಂದರೆ ಇವನ ಪುತ್ರರಾದ ದಿವಾಕರಸೇನ, ದಾಮೋದರಸೇನ ಮತ್ತು ಪ್ರವರಸೇನರು ಅಪ್ರಾಪ್ತ ವಯಸ್ಸಿನವರಾಗಿದ್ದರು.

## ಉಲ್ಲೇಖಗಳು
ವರ್ಗ:ವಾಕಾಟಕ ರಾಜವಂಶ
ಇಸ್ಪೀಕ್

ಈಸ್ಪೀಕ್ (English:eSpeak) ಇದು ಒಂದು ಮುಕ್ತ ಆಕರ ಟಿ.ಟಿ.ಎಸ್ (Text-to-speach) ತಂತ್ರಾಂಶ. ಇದು ಗಣಕದಲ್ಲಿರುವ ಪಠ್ಯವನ್ನು ಧ್ವನಿಗೆ ಪರಿವರ್ತಿಸಿ ಓದಿ ಹೇಳುತ್ತದೆ. ಇದು ಕನ್ನಡ  ಸೇರಿದಂತೆ ಅನೇಕ ಭಾಷೆಗಳಲ್ಲಿ ಲಭ್ಯವಿದೆ.

## ಇತಿಹಾಸ
೧೯೯೫ ರಲ್ಲಿ ಇಂಗ್ಲೆಂಡ್ ದೇಶದ ಜೋನಾಥನ್ ಡಡ್ಡಿಂಗ್ಟನ್ (Jonathan Duddington)  ಅವರು ಸ್ಪೀಕ್ (Speak) ಎಂಬ ಹೆಸರಿನಲ್ಲಿ ರಿಸ್ಕ್ ಓಎಸ್ ಗಣಕ ಕಾರ್ಯಾಚರಣೆಗೆ ಬ್ರಿಟೀಷ್ ಇಂಗ್ಲೀಷ್ ಭಾಷೆಯನ್ನು ಬೆಂಬಲಿಸಲು ಅಭಿವೃದ್ಧಿಪಡಿಸಿದರು. ೨೦೦೬ ರ ಫೆಬ್ರವರಿ ೧೭ ರಂದು ಸ್ಪೀಕ್ ೧.೦ ಆವ್ರುತ್ತಿಯನ್ನು ಲಿನಕ್ಸ್ ಕಾರ್ಯಾಚರಣೆ ವ್ಯವಸ್ಥೆಗೆ ಹಾಗೂ ೨೦೦೭ ಜನವರಿಯಲ್ಲಿ ವಿಂಡೋಸ್ ಜಿಪಿಎಲ್ವಿ ೨ ರ ಅಡಿಯಲ್ಲಿ ಬಿಡುಗಡೆ ಮಾಡಲಾಯಿತು. ಸ್ಪೀಕ್ ೧.೧೪ ಆವ್ರುತ್ತಿಯ  ನಂತರ ಇದನ್ನು ಈಸ್ಪೀಕ್ ಎಂದು ಮರು ನಾಮಕರಣ ಮಾಡಲಾಯಿತು. ನಂತರ ಈಸ್ಪೀಕ್ ೧.೧೬ ಆವೃತ್ತಿಯನ್ನು ಬಿಡುಗಡೆ ಮಾಡಲಾಯಿತು.,  ೨೦೧೦ ರ ಜನವರಿ ೨೫ ರಂದು ರೀಸ್ ಡನ್ ಅವರು ಈಸ್ಪೀಕ್ ಎನ್ಜಿ (eSpeak-NG) ಎಂಬ 
ಕವಲನ್ನು (Fork) ಆರಂಭಿಸಿದರು.

## ಗುಣ ಲಕ್ಷಣ
ಇದು ಪಠ್ಯದಿಂದ ಧ್ವನಿಗೆ ಪರಿವರ್ತಿಸುತ್ತದೆ.

## ಬೆಂಬಲಿತ ಭಾಷೆಗಳು
ಈಸ್ಪೀಕ್ ಸುಮಾರು ೮೨ ಭಾಷೆಗಳನ್ನು ಬೆಂಬಲಿಸುತ್ತದೆ.

## ಸಿಂಥಿಸಿಸ್ ವಿಧಾನ
ಫಾರ್ಮೆಂಟ್ ವಿಧಾನವನ್ನು ಬಳಸಿ ಗಣಕವು ಧ್ವನಿಯನ್ನು ವಿದ್ಯುನ್ಮಾನವಾಗಿ ರಚಿಸುತ್ತದೆ.

## ಉಲ್ಲೇಖಗಳು
ವರ್ಗ:ವಿಜ್ಞಾನ
ವರ್ಗ:ತಂತ್ರಜ್ಞಾನ
ರಾಹುಲ್ ಶರ್ಮ

**ರಾಹುಲ್ ಶರ್ಮ**, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಲೆಗ್ ಬ್ರೇಕ್ ಹಾಗು ಗೂಗ್ಲಿ ಬಾಲಿಂಗ್ ಮಾಡ್ತಾರೆ. ಇವರು ತಮ್ಮದೇ ಆದ ಬಾಲಿಂಗ್ ಶೈಲಿಗೆ ಹೆಸರುವಾಸಿ. ೨೦೦೬ ರಿಂದ ಪಂಜಾಬ್ ಕ್ರಿಕೆಟ್ ತಂಡದ ಸದಸ್ಯರಗಿದ್ದಾರೆ.

## ಆರಂಭಿಕ ಜೀವನ 
ರಾಹುಲ್ ಶರ್ಮರವರು ೩೦ ನವಂಬರ್ ೧೯೮೬ರಲ್ಲಿ ಪಂಜಾಬ್ನ ಜಲಂಧರ್ ಜಿಲ್ಲೆಯಲ್ಲಿ ಜನಿಸಿದರು. ಇವರು ಮೊದಲು ಮದ್ಯಮ ವೇಗದ ಬೌಲರ್ ಆಗಿ ಕ್ರಿಕೆಟ್ ಪ್ರವೇಶಿಸಿದರು ನಂತರ ಲೆಗ್ ಸ್ಪಿನ್ನರ್ ಆಗಿ ತಮ್ಮ ಬಾಲಿಂಗ್ ಶೈಲಿಯನ್ನು ಬದಲಾಯಿಸಿಕೊಂಡರು. ೨೫ ಡಶಂಬರ  ೨೦೦೬ರಲ್ಲಿ ಪಂಜಾಬ್ ತಂಡದಿಂದ ಪ್ರಥಮ ದರ್ಜೆ ಕ್ರಿಕೆಟ್‌‍ಗೆ ಪಾದಾರ್ಪನೆ ಮಾಡಿದರು. ೨೦೦೯-೧೦ರ ರಣಜಿ ಟ್ರೋಫಿಯ ಅವಧಿಯಲ್ಲಿ ಇವರು ೭ ಪ್ರಥಮ ದರ್ಜೆ ಪಂದ್ಯಗಳಿಂದ ೧೩ ವಿಕೆಟ್‍ಗಳನ್ನು ಪದೆದಿದ್ದರು.

## ವಯಕ್ತಿಕ ಜೀವನ 
ರಾಹುಲ್ ಶರ್ಮರವರು ಮದ್ಯಮ ವರ್ಗದ ಕುಟುಂಬದಿಂದ ಬಂದವರು. ಇವರ ತಂದೆಯ ಹೆಸರು ಪ್ರದೀಪ್ ಶರ್ಮ, ಇವರು ಪಂಜಾಬ್ ಪೋಲಿಸ್‍ನಲ್ಲಿ ಸಹಾಯಕ ಉಪ ಇನ್ಸ್ಪೆಕ್ಟರ್ ಆಗಿದ್ದಾರೆ. ರಾಹುಲ್ ಬಿ ಎ ಪದವಿಯನ್ನು ಪಡೆದಿದ್ದಾರೆ. ಪ್ರಸ್ತುತ ರಾಹುಲ್‍ಅವರು ತಮ್ಮ ಸಹೋದರ, ಸಹೋದರಿ, ತಂದೆ ಹಾಗು ತಾಯಿಯ ಜೊತೆ ಜಲಂಧರ್ ಜಿಲ್ಲೆಯಲ್ಲಿ ವಾಸಿಸುತ್ತಿದ್ದಾರೆ.

## ವೃತ್ತಿ ಜೀವನ 
### ಐಪಿಎಲ್ ಕ್ರಿಕೆಟ್ 
೨೦೧೦ರಲ್ಲಿ ದೆಕ್ಕನ್ ಚಾರ್ಜೆರ್ಸ್ ತಂಡದಿಂದ ಐಪಿಎಲ್ ಜಗತ್ತಿಗೆ ಪಾದಾರ್ಪನೆ ಮಾಡಿದ ರಾಹುಲ್ ನಂತರ ಪುಣೆ ವಾರಿಯರ್ಸ್ ತಂಡಕ್ಕೆ ಸೇರಿ ತಮ್ಮ ವೃತ್ತಿಯಲ್ಲಿ ಯಶಸ್ಸುಗಳಿಸಿದರು. ೨೦೧೧ರ ಐಪಿಎಲ್ ನಲ್ಲಿ ಮುಂಬೈ ಇಂಡಿಯನ್ಸ್ ತಂಡದ ವಿರುದ್ದದ ಪಂದ್ಯದಲ್ಲಿ ತಮ್ಮ ೪ ಓವರಗಳಿಂದ ಕೇವಲ ೦೭ ರನ್ ಮಾತ್ರ ಬಿಟ್ಟುಕೊಟ್ಟಿದ್ದರು, ಇದು ಟ್ವಿಟರ್‍ನಲ್ಲಿ ಬಹಳ ಚರ್ಚೆಗೆ ಕಾರಣವಾಗಿತ್ತು.

## ಅಂತರರಾಷ್ತ್ರೀಯ ಕ್ರಿಕೆಟ್ 
#### ಏಕದಿನ ಕ್ರಿಕೆಟ್ 
೦೮ ಡಿಸಂಬರ್ ೨೦೧೧ರಲ್ಲಿ ವೆಸ್ಟ್ ಇಂಡೀಸ್ ವಿರುದ್ಧ ನಡೆದ ಸರಣಿಯ ೪ನೇ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ತ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಈ ಪಂದ್ಯದಲ್ಲಿ ಇವರು ೦೩ ವಿಕೆಟ್ ಪಡೆದಿದ್ದರು. ಇದೇ ಪಂದ್ಯದಲ್ಲಿ ವಿರೇಂದ್ರ ಸೆಹವಾಗ್ ರವರು ಗರಿಷ್ಟ ರನ್ ಪಟ್ಟಿಯಲ್ಲಿ ಹೊಸ ದಾಖಲೆ (೨೧೯ ರನ್) ಸೃಷ್ಟಿಸಿದ್ದರು.

#### ಟಿ-೨೦ ಕ್ರಿಕೆಟ್ 
೦೧ ಫೆಬ್ರವರಿ ೨೦೧೨ರಲ್ಲಿ ಆಸ್ಟ್ರೇಲಿಯ ವಿರುದ್ಧ ನಡೆದ ಸರಣಿಯ ಮೊದಲ ಪಂದ್ಯದ ಮೂಲಕ ಇವರು ಟಿ-೨೦ ಕ್ರಿಕೆಟ್‍ನಲ್ಲಿ ಪಾದಾರ್ಪನೆ ಮಾಡಿದರು. ಟಿ-೨೦ ಕ್ರಿಕೆಟ್‍ನಲ್ಲಿ ಇವರ ಮೊದಲ ವಿಕೆಟ್ ದೇವಿಡ್ ಹಸ್ಸಿಯವರದ್ದು.

## ಪಂದ್ಯಗಳು 
*ಪ್ರಥಮ ದರ್ಜೆ : **೨೨** ಪಂದ್ಯಗಳು.
*ಏಕದಿನ : **೦೪** ಪಂದ್ಯಗಳು.
*ಟಿ-೨೦ : **೦೨** ಪಂದ್ಯಗಳು.
*ಐಪಿಎಲ್ : **೪೪** ಪಂದ್ಯಗಳು.

### **ವಿಕೆಟ್ ಗಳು** 
##ಪ್ರಥಮ ದರ್ಜೆ ಪಂದ್ಯಗಳಲ್ಲಿ : **೪೨**
##ಏಕದಿನ ಪಂದ್ಯಗಳಲ್ಲಿ : **೦೬**
##ಟಿ-೨೦ ಪಂದ್ಯಗಳಲ್ಲಿ : **೦೩**
##ಐಪಿಎಲ್ ಪಂದ್ಯಗಳಲ್ಲಿ : '*೪೦*

## ಉಲ್ಲೇಖಗಳು 
ವರ್ಗ:ಕ್ರಿಕೆಟ್ ಆಟಗಾರ

ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಷಿಸ್ತಾ ಅಜೀಜ್

## ಷಿಸ್ತಾ ಅಜೀಜ್ 
ಷಿಸ್ತಾ ಅಜೀಜ್ ಅವರು ೧೯೭೮ರಲ್ಲಿ ಜನಿಸಿದರು. ಇವರು ಒಬ್ಬ ಇಂಗ್ಲೀಷ್ ಪತ್ರಕರ್ತೆ, ಬರಹಗಾರ್ತಿ, ನಿಂತಾಡುವ ಹಾಸ್ಯನಟಿ ಮತ್ತು ಕಾಶ್ಮೀರಿ- ಪಾಕಿಸ್ತಾನಿ ಮೂಲದ ಮಾಜಿ ಅಂತಾರಾಷ್ಟ್ರೀಯ ಸಹಾಯಕ ಕಾರ್ಯಕರ್ತರಾಗಿದ್ದಾರೆ.
ಅಜೀಜ್ನ ತಂದೆ ೧೬ನೇ ವಯಸ್ಸಿನಲ್ಲಿ ಕಾಶ್ಮೀರ, ಪಾಕಿಸ್ತಾನದಿಂದ ಬ್ರಿಟನ್ನಿಗೆ ಬಂದರು. ಅಜೀಜ್ ತನ್ನ ತಂದೆ ಹಾಗು ತಾಯಿಯ ಏಕೈಕ ಮಗಳು. ಜೊತೆಗೆ, ಇಬ್ಬರು ಕಿರಿಯ ಸಹೋದರರಿದ್ದಾರೆ. ಅಜೀಜ್ ಹುಟ್ಟಿ ಬೆಳೆದದ್ದು ಆಕ್ಸ್ಫರ್ಡನಲ್ಲಿ.
ಅಜೀಜ್ ವಿಶ್ವವಿದ್ಯಾಲಯದಲ್ಲಿ ಇಂಗ್ಲೀಷ್ ಸಾಹಿತ್ಯ ಮತ್ತು ಮಹಿಳಾ ಅಧ್ಯಯನದಲ್ಲಿ ಬಿ.ಎ ಪದವಿ ಓದುತ್ತಿದ್ದರು.
 
### ಅಜೀಜ್ ಅವರ ವೃತ್ತಿ ಜೀವನ: 
ಅಜೀಜ್ ಅವರು ಕತ್ತಾರ್ನ ದೋಹಾ ಎಂಬ ಜಿಲ್ಲೆಯಲ್ಲಿ 'ಅಲ್ ಜಜೀರಾ'ದ ಇಂಗ್ಲೀಷ್ ನ್ಯೂಸ್ ವೆಬ್ಸೈಟ್ ನಲ್ಲಿ ಸುದ್ದಿಪತ್ರಿಕೆ ಪತ್ರಕರ್ತರಾಗಿ, ಹಾಗು ಬಿಬಿಸಿಗಾಗಿ ಪ್ರಸಾರವಾದ ಪತ್ರಕರ್ತೆ ಮತ್ತು ನಿರ್ಮಾಪಕರಾಗಿ ಕಾರ್ಯನಿರ್ವಹಿಸಿದ್ದಾರೆ ಮತ್ತು ನ್ಯೂ ಇಂಟರ್ನ್ಯಾಷನಲ್ ನಿಯತಕಾಲಿಕೆಗಾಗಿ ಬರೆದಿದ್ದಾರೆ.ಅಜೀಜ್ ಅವರು ಆಕ್ಸ್ಫಾಮ್, ಅಮ್ಮೆಸ್ಟಿ ಇಂಟರ್ನ್ಯಾಷನಲ್, ಸೇವ್ ದಿ ಚಿಲ್ಡ್ರನ್ ಮತ್ತು ಇಸ್ಲಾಮಿಕ್ ರಿಲೀಫ್ ಮಾಧ್ಯಮಗಳ ತಜ್ಞರಾಗಿದ್ದಾರೆ. ಅಜೀಜ್ ಅವರು ಇರಾಕ್, ಇರಾನ್, ಲೆಬನಾನ್, ಗಾಜಾ ಮತ್ತು ಯೆಮೆನ್, ಹೈಟಿ, ತಜಕಿಸ್ತಾನ್, ಬರ್ಮಾ

, ರಷ್ಯಾ,
thumb|ರಶಿಯ
ಪಾಕಿಸ್ತಾನ ಮತ್ತು ಇಂಡೋನೇಶಿಯಾದಿಂದ ವಿಶ್ವದಾದ್ಯಂತಪ್ರಯಾಣಿಸಿದ್ದಾರೆ ಹಾಗು ಲೆಲಸ ಮಾಡಿದ್ದಾರೆ. ಅಜೀಜ್ ಅಂತರರಾಷ್ಟ್ರೀಯ ಪುಸಕ್ತ ವಿದ್ಯಮಾನಗಳ ಬಗ್ಗೆ ವ್ಯಾಖ್ಯಾನಕಾರರಾಗಿದ್ದಾರೆ. 'ದ ಗಾರ್ಡಿಯನ್, ವೃತ್ತಿ ಪತ್ರಿಕೆಯಲ್ಲಿ ಬರೆಯುತ್ತಿದ್ದಾರೆ. ಬಿಬಿಸಿ ರೇಡಿಯೋದಲ್ಲಿ ನಿಯತವಾದ ಫಲಕದ ಅತಿಥಿಯಾಗಿದ್ದಾರೆ. ಜನವರಿ ಮತ್ತು ಫೆಬ್ರವರಿ ೨೦೧೧ರಲ್ಲಿ ಅವರು ಬಿಬಿಸಿ ರೇಡಿಯೋ ೨ರ 'ಪಾಸ್ ಫಾರ್ ಥಾಟ್'ಗಾಗಿ ಸರಣಿ ಲಿಪಿಯನ್ನು ಬರೆದರು, ನಂತರ ಮಾರ್ಚ ೨೦೧೧ರಲ್ಲಿ ಬಿಬಿಸಿ ರೇಡಿಯೋ ೪ರ 'ವುಮೆನ್ಸ್ ಅವರ್' ನಲ್ಲಿ ಅತಿಥಿಯಾಗಿ ಕಾಣಿಸಿಕೊಂಡರು. ಅಜೀಜ್ ಅವರು ಮಾರ್ಚ ೨೦೧೫ರಲ್ಲಿ, ಬಿಬಿಸಿಯ ಮೂರು ಸಾಕ್ಷ್ಯ ಚಿತ್ರ 'ಎ ನೇಷನ್ ಡಿವೈಡೆಡ್'ಅನ್ನು ಪ್ರಸ್ತುತಪಡಿಸಿದಳು.೨೫ ಜೂನ್ ೨೦೧೭ರಲ್ಲಿ ಹಾಂಗ್ ಕಾಂಗ್ ಅಂತರರಾಷ್ಟ್ರೀಯ ಕಾಮಿಡಿ ಉತ್ಸವ ಮತ್ತು ಗ್ಲೋಬಲ್ ಪೀಸ್ ಮತ್ತು ಯೂನಿಟಿ ಈವೆಂಟ್ಗಳಲ್ಲಿ ಭಾಗವಹಿಸಿ, ಹಾಗು ಅಕ್ಟೋಬರ್ ೨೦೧೦ರಲ್ಲಿ ಲಾಫಿಂಗ್ ಹಸುಗಳೊಂದಿಗೆ ಎಡಿನ್ಬರ್ಗ ಫೆಸ್ಟಿವಲ್ ಫ್ರಿಂಜ್ನಲ್ಲಿ ಯು.ಕೆದಾದ್ಯಂತ ಅಜೀಜ್ ಅವರು ನಿಂತಿದ್ದಾರೆ. ಅಜೀಜ್ ಸಿಟ್ಕಾಂ ಮತ್ತು ಹೊಸ ಕಾಮಿಡಿ ವಸ್ತುಗಳನ್ನು ವಿಶ್ವದ ಪ್ರಯಾಣದ ಅನುಭವಗಳನ್ನು ಪ್ರತಿಬಿಂಬಿಸುತ್ತಿದ್ದಾರೆ.

## ಪ್ರಶಸ್ತಿಗಳು, ನಾಮನಿರ್ದೇಶನಗಳು ಮತ್ತು ಮಾನ್ಯತೆ: 
೨೦೦೬ರಲ್ಲಿ, ಅಜೀಜ್ ಅವರು ನ್ಯಾಷನಲ್ ಯೂನಿಯನ್ ಆಫ್ ಜರ್ನಲಿಸ್ಟ್ಸ್ ಬ್ಲಾಕ್ ಮೆಂಬರ್ಸ್ ಕೌನ್ಸಿಲ್ಗೆ ಆಯ್ಕೆಯಾದರು. ಮೇ ೨೦೧೦ರಲ್ಲಿ ಅಜೀಜ್ ಅವರು ಲಿವರ್ಪೂಲ್ ಕಾಮಿಡಿ ಫೆಸ್ಟಿವಲ್, ಅತ್ಯುತ್ತಮ ಹೊಸಮುಖ ಪ್ರಶಸ್ತಿಗಳ ಫೈನಲ್ ತಲುಪಿದರು ಹಾಗು ಮ್ಯಾಂಚೆಸ್ಟರ್ ಕಾಮಿಡಿ ಸ್ಟೋರ್ನಲ್ಲಿ "ಕಿಂಗ್ ಗಾಂಗ್" ಮುಕ್ತ ಮೈಕ್ ಸ್ಪರ್ಧೆಯನ್ನು ಗೆದ್ದರು. ನಂತರ ಸೆಪ್ಟೆಂಬರ್ ೨೦೧೦ರಲ್ಲಿ, ಅವರು ತಮಾಷೆಯ ಮಹಿಳಾ ಸ್ಪರ್ಧೆಯ ಸೆಮಿ-ಫೈನಲ್ ತಲುಪಿದರು.

### ಉಲ್ಲೇಖಗಳು 
ವರ್ಗ:ಬರಹಗಾರ್ತಿಯರು
ಕಾ. ತ. ಚಿಕ್ಕಣ್ಣ

ಕಾ.ತ.ಚಿಕ್ಕಣ್ಣನವರು ಓರ್ವ ಹೆಸರಾಂತ ಕನ್ನಡ ಸಾಹಿತಿ. ಕರ್ನಾಟಕ ಸರ್ಕಾರದ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆ, ಕನ್ನಡ ಭವನ, ಬೆಂಗಳೂರು, ಇಲ್ಲಿ ಜಂಟಿ ನಿರ್ದೇಶಕರ ಹುದ್ದೆಯ ಅಧಿಕಾರಿಯಾಗಿ ಸೇವೆ ಸಲ್ಲಿಸಿದ್ದವರು. ಬೆಂಗಳೂರಿನ ರಾಷ್ಟ್ರೀಯ ಸಂತಕವಿ ಕನಕದಾಸ ಅಧ್ಯಯನ ಮತ್ತು ಸಂಶೋಧನಾ ಕೇಂದ್ರದ ಸಮನ್ವಯಾಧಿಕಾರಿಯಾಗಿದ್ದರು.  ಪ್ರಸ್ತುತ ಈ ಅಧ್ಯಯನ ಕೇಂದ್ರದ ಅಧ್ಯಕ್ಷರು.

## ಬಾಲ್ಯ
ಹುಟ್ಟೂರು ಕಾಳಮ್ಮನ ಕೊಪ್ಪಲು, ಮೈಸೂರು ಜಿಲ್ಲೆ. ತಂದೆ ತಮ್ಮೇ ಗೌಡ, ತಾಯಿ ಚೆನ್ನಮ್ಮ.

## ವಿದ್ಯಾಬ್ಯಾಸ
ಕಾಳಮ್ಮನ ಕೊಪ್ಪಲು ಹೈಸ್ಕೂಲ್ ಹರದಹಳ್ಳಿ. ಪಿಯುಸಿ ಸಾಲಿಗ್ರಾಮ. ಪದವಿ ಮಹಾರಾಜ ಕಾಲೇಜು ಮೈಸೂರು, ಸ್ನಾತಕೊತ್ತರ ಪದವಿ  ಮೈಸೂರು ವಿಶ್ವವಿದ್ಯಾನಿಲಯ.

## ಸೇವೆ
ಭಾಷಾಂತರಕಾರನಾಗಿ ಸರ್ಕಾರಿ ಸೇವೆ ಪ್ರಾರಂಭ, ಕನ್ನಡ ಸಂಸ್ಕೃತಿ ಇಲಾಖೆಯ ಪ್ರಭಾರಿ ನಿದೇರ್ಶಕರಾಗಿ ಸೇವೆ ಸಲ್ಲಿಸಿದ್ದಾರೆ.

## ಸಾಹಿತ್ಯ ಸೇವೆ
### ಕಥಾ ಸಂಕಲನ
# ಬಿಳಲು ಬಿಟ್ಟ ಬದುಕು, 
# ಒಡಲುರಿ, 
# ವಾಸನಾಮಯ ಬದುಕಿನ ಆಚೆ-ಈಚೆ, 
# ಮನಸು ಮುಗಿಲು,
# ಅಗಾಂತರ, ಕಂಡೇರಿ, 
# ಮೋಡ ನೆರಳ ನಿರಾಳ, 
# ಕಾತಚಿ ಕಥಾರಂಗ
### ಕಾದಂಬರಿ
# ಮುಂಜಾವು(1989), 
# ದಂಡೆ(1999).
### ನಾಟಕ
# ವಧೂಟಿ(1997), 
# ಚದುರಂಗ(2012).

### ಪ್ರಬಂಧ ಸಂಕಲನ
# ಬಳ್ಳಿಸಾಲು(1996), 
# ಉಕ್ಕೆ ಸಾಲು(2010)
### ಕವನ ಸಂಕಲನ
# ಗೋಚಲು (1997), 
# ಮೆಕ್ಕೆ ಒಕ್ಕಲು(2010)
### ಬಾಲ ಸಾಹಿತ್ಯ
ಕನಕದಾಸರು,(1982) 
### ಸಂಪಾದನೆ
# ಕನಕ ಕಿರಣ, 
# ಪ್ರೈಸ್ಲೆಸ್ ಗೋಲ್ಡ್, 
# ಭಾರತಿ ಪ್ರಿಯ, 
# ನಯಸೇನ, 
# ಹೊನ್ನಾರು, 
# ಸಂಗೊಳ್ಳಿ ರಾಯಣ್ಣ,
# ದಿನಮಾನ, 
# ಕನಕೋದು, 
# ಕನಕಭಾರತಿ,
# ಮುತ್ತು ಬಂದಿದೆ ಕೇರಿಗೆ, 
# ಮೈತ್ರಿ, 
# ಸಂಯುಕ್ತ, 
# ಸಂಪದ, 
# ಸ್ವರ್ಣ ಸಂಚಯ.

### ನಿಯತಕಾಲಿಕೆ ಸಂಪಾದನೆ
# ಕನ್ನಡ ಸಂಸ್ಕೃತಿ ವಾರ್ತೆ.
# ಕನಕಸ್ಪೂರ್ತಿ.
### ಪ್ರಧಾನ ಸಂಪಾದನೆ
# ಕಾಳಿದಾಸ, 
# ಕೋಳೂರು ಮಲ್ಲಪ್ಪ,
# ಡಾ.ಆರ್.ನಾಗಮಗೌಡ, 
# ಟಿ. ಮರಿಗಪ್ಪ,
# ಸಂತಕವಿ ಕನಕದಾಸರು, 
# ಅರಿವಿನ ಅಡಿಗೆ, 
# ಕನಕ ಮರುದರ್ಶನ, 
# ಕನಕ ತರಂಗಿಣಿ, 
# ಕನಕದಾಸರ ಕೃತಿಗಳ ಸಂಪಾದನೆಯ ಸಾಂಸ್ಕೃತಿಕ ರಾಜಕಾರಣ,
# ಜನಪದ ಲೋಕದೃಷ್ಟಿಯ ಮೂಲಕ ಕನಕಸಾಹಿತ್ಯ ಅಧ್ಯಯನ, 
# ಕನಕದಾಸರ ಕಾವ್ಯ ಮತ್ತು ಸಂಗೀತ, 
# ಕನಕ ಓದು, 
# ಬಯಲು ಆಲಯದೊಳಗೊ, 
# ಕನಕಲೋಕ.

### ಕಾ.ತ.ಚಿ. ಕೃತಿಗಳ ಕುರಿತ ವಿಮರ್ಶಾ ಕೃತಿಗಳು 
# ಸೊಲ್ಲೆತ್ತಿ, 
# ನೀರೊಳಗಣ ಬೆಳಕು,
# ಹೊತ್ತಿಗೆ

## ದೃಶ್ಯರೂಪಕಗಳು
### ಕತೆಗಳು
# ಒಡಲುರಿ, 
# ಹುಚ್ಚೀರಿಯ ಎಸರಿನ ಪ್ರಸಂಗ,
# ದಾವರ, 
# ಆಯಾಮ, 
# ಕೊಂಡಿ ಮುಳ್ಳುಗಳು,
# ಸಂತೆಮಾಳದ ಹಾದಿಗುಂಟ
## ಕಥಾರಂಗ
### ನಾಟಕ
# ಸತ್ಯವತಿ,
# ಕಟ್ಟುಗಳು,
# ವಂಶಸ್ಥರು,
# ಗಂಟಾದ ನಂಟು, 
# ತಿರಿದುಣ್ಣವ ಜನರ ನಡುವೆ, 
# ವಾಸನಾಮಯ ಬದುಕಿನ ಆಚೆ-ಈಚೆ,
# ಗದ್ದೆಗಮ್ಮ, 
# ಹುಚ್ಚೀರಿಯ ಹೆಸರಿನ ಪ್ರಸಂಗ.
### ದೂರದರ್ಶನದ ದಾರವಾಹಿಗಳು
# ದಾವರ, 
# ಆಯಾಮ, 
# ಕಿವಿಮೇಲಿನ ಕೂದಲು, 
# ಮುಂಗಾರು ಮಳೆಯ ಸಂಜೆ.
### ದ್ವನಿಸುರುಳಿ
# ಬೆಳ್ಳಕ್ಕಿ ಸಾಲು,
# ಕನಸು ಚೆಲ್ಲಾವೆ, 
# ಇದೇನೆ ಸಖಿ.
### ರಂಗ ನಿರ್ದೇಶನ
# ಪಂಪಕಾವ್ಯ ವೈಭವ, 
# ಮಾಯಾಲಾಸ್ಯ, 
# ಮುತ್ತು ಬಂದಿದೆ ಕೇರಿಗೆ, 
# ಬೆಳ್ಳಕ್ಕಿ ಸಾಲು, 
# ಸಂತಕವಿ ಕನಕದಾಸರು,
# ತಲ್ಲಣಿಸದಿರು ಮನವೆ, 
# ಕನಕ ಕಾವ್ಯ ವೈಭವ
## ಪ್ರಶಸ್ತಿ
# ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪುಸ್ತಕ ಪುರಸ್ಕಾರ. 
# ವರ್ಧಮಾನ ಪುರಸ್ಕಾರ, 
# ಆರ್ಯಭಟ ಪುರಸ್ಕಾರ, 
# ವೀಚಿ ಸಾಹಿತ್ಯ ಪುಸ್ತಕ ಪುರಸ್ಕಾರ, 
# ವಿಶ್ವಕಮ್ಮಟ ಚೇತನ ಪ್ರಶಸ್ತಿ (2012), 
# ಕನಕರತ್ನ ಪ್ರಶಸ್ತಿ (2012),
# ಕನಕಶ್ರೀ ಪ್ರಶಸ್ತಿ (2012),
# ಡಾ|| ಹೆಚ್.ಡಿ. ಚೌಡಯ್ಯ ಸಾಹಿತ್ಯ ಪ್ರಶಸ್ತಿ (2014),
# ಕನ್ನಡ ಸಾಹಿತ್ಯ ಪರಿಷತ್ತು ಶತಮಾನೋತ್ಸವ ಗೌರವ ಪುರಸ್ಕಾರ (2014),
# ಕನ್ನಡ ತಮಿಳು ಸೌಹಾರ್ದ ಪ್ರಶಸ್ತಿ (2015),
# ಸಂಸ್ಕೃತಿ ಧಾಮ ಸುವರ್ಣ ಶ್ರೀ ಪ್ರಶಸ್ತಿ (2016),
# ಇತರೆ ಸಾಂಸ್ಕೃತಿಕ ಸಂಘ ಸಂಸ್ಥೆಗಳಿಂದ ಗೌರವ.

## ಆಡಳಿತ
# ಕನ್ನಡ ಸಾಹಿತ್ಯ ಪರಿಷತ್ತಿನ ಆಡಳಿತ, 
# ಭಾಷಾಂತರ ಸರಳೀಕರಣ ಸಮಿತಿ ಸದಸ್ಯ.
# ರಾಜ್ಯದ ವಿವಿಧ ಸಮಿತಿಯಲ್ಲಿ ಅಧ್ಯಕ್ಷ, ಸದಸ್ಯ, ಮತ್ತು ಅನೇಕ ಹುದ್ದೆಗಳನ್ನು ನಿರ್ವಹಿಸಿದ್ದಾರೆ.
# ಪ್ರಸ್ತುತ ರಾಷ್ಟ್ರೀಯ ಸಂತಕವಿ ಕನಕದಾಸ ಅಧ್ಯಯನ ಮತ್ತು ಸಂಶೋಧನಾ ಕೇಂದ್ರ, ಬೆಂಗಳೂರು, ಸಮನ್ವಯಾಧಿಕಾರಿ.

## ಉಲ್ಲೇಖಗಳು 
ವರ್ಗ:ಲೇಖಕರು
ಎಮಿಲಿಯಾ ಕ್ಲಾರ್ಕ್

**ಎಮಿಲಿಯಾ ಇಸಾಬೆಲ್ಲೆ** **ಯೂಫೇಮಿಯಾ ರೋಸ್ ಕ್ಲಾರ್ಕ್** (ಜನನ 23 ಅಕ್ಟೋಬರ್ 1986) ಇಂಗ್ಲಿಷ್ ನಟಿ. ಲಂಡನ್ನಲ್ಲಿ ಜನಿಸಿದ ಮತ್ತು ಬರ್ಕ್ಷೈರ್ನಲ್ಲಿ ಬೆಳೆದ ಕ್ಲಾರ್ಕ್ ಮೊದಲ ಬಾರಿಗೆ ಸಂಗೀತ ಪ್ರದರ್ಶನದ ಬೋಟ್ ಅನ್ನು ನೋಡಿದ ನಂತರ ಬಾಲ ನಟನೆಯಲ್ಲಿ ಆಸಕ್ತಿಯನ್ನು ಬೆಳೆಯಿತು, ಅದರಲ್ಲಿ ಅವಳ ತಂದೆ ಧ್ವನಿ ಎಂಜಿನಿಯರ್ ಆಗಿ ಕೆಲಸ ಮಾಡುತ್ತಿದ್ದರು

## ಶಿಕ್ಷಣ
ಆಕೆ ಹೆಡಿಂಗ್ಟನ್ ರೈ ಸೇಂಟ್ ಆಂಟನಿ ಶಾಲೆಯಲ್ಲಿ  ಶಿಕ್ಷಣ ಪಡೆದರು ಮತ್ತು ಸೇಂಟ್ ಎಡ್ವರ್ಡ್ನ ಆಕ್ಸ್ಫರ್ಡ್ನಲ್ಲಿ ಪ್ರೌಢಶಾಲೆಯಿಂದ ಪದವಿ ಪಡೆದರು, ಅಲ್ಲಿ ಅವರು ನಾಟಕ ಕೇಂದ್ರ ಲಂಡನ್ನಲ್ಲಿ ಅಧ್ಯಯನ ಮಾಡುವ ಮೊದಲು, ಎರಡು ನಾಟಕಗಳಲ್ಲಿ ಕಾಣಿಸಿಕೊಂಡರು, 2009 ರಲ್ಲಿ ಅವರು ಪದವೀಧರರಾಗಿದ್ದರು ಮತ್ತು ಹತ್ತು ವಿಭಿನ್ನ ಹಂತದಲ್ಲಿ ಕಾಣಿಸಿಕೊಂಡರು.

## ಅಭಿನಯ 
ಪದವಿ ಪಡೆದ ನಂತರದ ಕೆಲವೊಂದು ಮುಂಚಿನ ಕೆಲಸಗಳಲ್ಲಿ, ಕಂಪೆನಿ ಆಫ್ ಏಂಜೆಲ್ಸ್, ಸಮರಿಟನ್ಸ್ಗಾಗಿ ಎರಡು ವಾಣಿಜ್ಯೋದ್ದೇಶಗಳು, ಮತ್ತು ಲಂಡನ್ ವಿದ್ಯಾರ್ಥಿಗಳ ಕಿರುಚಿತ್ರದ ಒಂದು ಪಾತ್ರದಲ್ಲಿ ಅಭಿನಯಿಸಿದರು.

ಅವಳ ದೂರದರ್ಶನ ಚೊಚ್ಚಲ ಬ್ರಿಟಿಷ್ ಸೋಪ್ ಒಪೆರಾ ಡಾಕ್ಟರ್ಸ್ನ ಕಂತಿನಲ್ಲಿ ಅತಿಥಿಯಾಗಿ ಕಾಣಿಸಿಕೊಂಡಳು ಮತ್ತು ಸಿಫಿ ಚಿತ್ರ ಟ್ರಯಾಸಿಕ್ ಅಟ್ಯಾಕ್ (2010) ಚಿತ್ರದಲ್ಲಿ ಅವಳ ಪಾತ್ರಕ್ಕಾಗಿ ಸ್ಕ್ರೀನ್ ಇಂಟರ್ನ್ಯಾಷನಲ್ ನಿಯತಕಾಲಿಕೆಯಲ್ಲಿ ಯುಕೆ ಸ್ಟಾರ್ಸ್ ಆಫ್ ಟುಮಾರೋ ಎಂದು ಹೆಸರಿಸಲಾಯಿತು. 

ಕ್ಲಾರ್ಕ್ 2011 ರಲ್ಲಿ HBO ಸರಣಿ ಗೇಮ್ ಆಫ್ ಥ್ರೋನ್ಸ್ (2011-ಇಂದಿನವರೆಗೆ) ಡಾನೆರಿಸ್ ಟಾರ್ಗೇರಿಯನ್ ಪಾತ್ರದಲ್ಲಿ ಪ್ರಮುಖ ಪಾತ್ರ ವಹಿಸಿದ್ದಳು, ಈ ಪ್ರದರ್ಶನವು ವಿಮರ್ಶಾತ್ಮಕ ಮತ್ತು ಜನಪ್ರಿಯ ಪ್ರಶಂಸೆಯನ್ನು ಗಳಿಸಿತು.

ನಾಟಕ ಸರಣಿ (2013, 2015-2016), ನಾಲ್ಕು ಸ್ಕ್ರೀನ್ ಆಕ್ಟರ್ಸ್ ಗಿಲ್ಡ್ ಪ್ರಶಸ್ತಿಗಳು (2012, 2014-2016), ಮತ್ತು ಅತ್ಯುತ್ತಮ ಪೋಷಕ ನಟಿಗಾಗಿ ಎರಡು ಕ್ರಿಟಿಕ್ಸ್ ಚಾಯ್ಸ್ ಟೆಲಿವಿಷನ್ ಅವಾರ್ಡ್ಸ್ನಲ್ಲಿ ಅತ್ಯುತ್ತಮ ಪೋಷಕ ನಟಿಗಾಗಿ ಮೂರು ಪ್ರೈಮ್ಟೈಮ್ ಎಮ್ಮಿ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗೊಂಡರು . ನಾಟಕ ಸರಣಿಗಳು (2013, 2016), ಇತರ ಹಲವಾರು ಪ್ರಶಂಸೆಗಳಿವೆ.

ಮಾರ್ಚ್ 2013 ರಲ್ಲಿ ಬ್ರೇಕ್ಫಾಸ್ಟ್ ಅಟ್ ಟಿಫಾನಿಸ್ನ ತಯಾರಿಕೆಯಲ್ಲಿ ಕ್ಲಾರ್ಕ್ ತನ್ನ ಬ್ರಾಡ್ವೇ ಚೊಚ್ಚಲ ಹಾಲಿ ಗೊಲಿಟ್ಲಿ ಆಗಿ ಮಾಡಿದಳು. 2015 ರಲ್ಲಿ, ಎಸ್ಕ್ವೈರ್ ಅವರ ಸೆಕ್ಸಿಯೆಸ್ಟ್ ವುಮನ್ ಅಲೈವ್ ಎಂದು ಹೆಸರಿಸಲಾಯಿತು.

ವೈಜ್ಞಾನಿಕ ಕಾದಂಬರಿ ಚಿತ್ರ ಟರ್ಮಿನೇಟರ್ ಜಿನಿಸಿಸ್ (2015) ನಲ್ಲಿ ಸಾರಾ ಪಾತ್ರದಲ್ಲಿ ಅಭಿನಯಿಸಿದ್ದಕ್ಕಾಗಿ ಮತ್ತು ಲೂಯಿಸ್ ಕ್ಲಾರ್ಕ್ ಎಂಬ ಪಾತ್ರದಲ್ಲಿ ಮಿ ಬಿಫೋರ್ ಯೂ (2016) ಎಂಬ ಚಲನಚಿತ್ರದಲ್ಲಿ ಅವಳು ಅಭಿನಯಿಸಿದ್ದಳು. ನವೆಂಬರ್ 2016 ರಲ್ಲಿ ಮುಂಬರುವ ಸ್ಟಾರ್ ವಾರ್ಸ್ ಹಾನ್ ಸೊಲೊ ಸಂಕಲನ ಚಿತ್ರದಲ್ಲಿ ಅವಳು ಮಹಿಳಾ ನಾಯಕನಾಗಿ ನಟಿಸಿದ್ದಾಳೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
* 
* 
* Emilia Clarke  – *Game of Thrones* Season 6 Premiere in Hollywood

ವರ್ಗ:ನಟಿಯರು
ವರ್ಗ:೧೯೮೬ ಜನನ
ಡಿಕ್ ಗ್ರೆಗೊರಿ

**ರಿಚರ್ಡ್ ಕ್ಲಾಕ್ಸ್ಟನ್ ಗ್ರೆಗೊರಿ** (ಅಕ್ಟೋಬರ್ 12, 1932 - ಆಗಸ್ಟ್ 19, 2017) ಒಬ್ಬ ಆಫ್ರಿಕನ್-ಅಮೆರಿಕನ್ ಹಾಸ್ಯನಟ, ನಾಗರಿಕ ಹಕ್ಕುಗಳ ಕಾರ್ಯಕರ್ತ, ಸಾಮಾಜಿಕ ವಿಮರ್ಶಕ, ಬರಹಗಾರ, ವಾಣಿಜ್ಯೋದ್ಯಮಿ, ಪಿತೂರಿ ಸಿದ್ಧಾಂತಿ ಮತ್ತು ಸಾಂದರ್ಭಿಕ ನಟ.1960 ರ ದಶಕದಲ್ಲಿ, ಗ್ರೆಗೊರಿ ತನ್ನ "ನೋ-ಹಿಡಿತ-ನಿಷೇಧಿಸದ" ಸೆಟ್ಗಳಿಗಾಗಿ ನಿಂತಾಡುವ ಹಾಸ್ಯದಲ್ಲಿ ಪ್ರವರ್ತಕರಾದರು, ಅದರಲ್ಲಿ ಅವನು ಧರ್ಮಾಂಧತೆ ಮತ್ತು ವರ್ಣಭೇದ ನೀತಿಯನ್ನು ಅಪಹಾಸ್ಯ ಮಾಡಿದರು.ಅವರು 1961 ರವರೆಗೆ ವಿಭಿನ್ನವಾದ ಕ್ಲಬ್ಗಳಲ್ಲಿ ಕಪ್ಪು ಪ್ರೇಕ್ಷಕರಿಗೆ ಪ್ರಾಥಮಿಕವಾಗಿ ಪ್ರದರ್ಶನ ನೀಡಿದರು, ಅವರು ಯಶಸ್ವಿಯಾಗಿ ಬಿಳಿ ಪ್ರೇಕ್ಷಕರಿಗೆ ದಾಟಿದ ಮೊದಲ ಕಪ್ಪು ಹಾಸ್ಯಗಾರ, ದೂರದರ್ಶನದಲ್ಲಿ ಕಾಣಿಸಿಕೊಂಡರು ಮತ್ತು ಹಾಸ್ಯ ರೆಕಾರ್ಡ್ ಆಲ್ಬಂಗಳನ್ನು ಹೊರತಂದರು.ವಿಯೆಟ್ನಾಂ ಯುದ್ಧ ಮತ್ತು ಜನಾಂಗೀಯ ಅನ್ಯಾಯವನ್ನು ಪ್ರತಿಭಟಿಸಿದಾಗ, 1960 ರ ದಶಕದಲ್ಲಿ ಗ್ರೆಗೊರಿ ಅವರು ರಾಜಕೀಯ ಚಟುವಟಿಕೆಗಳ ಮುಂಚೂಣಿಯಲ್ಲಿದ್ದರು.ಅವರನ್ನು ಹಲವು ಬಾರಿ ಬಂಧಿಸಲಾಯಿತು ಮತ್ತು ಅನೇಕ ಉಪವಾಸ ಸತ್ಯಾಗ್ರಹ ಮಾಡಿದರು. ಅವರು ನಂತರ ಸ್ಪೀಕರ್ ಮತ್ತು ಲೇಖಕರಾದರು, ಪ್ರಾಥಮಿಕವಾಗಿ ಆಧ್ಯಾತ್ಮಿಕತೆಯನ್ನು ಉತ್ತೇಜಿಸಿದರು.2017 ರ ಆಗಸ್ಟ್ನಲ್ಲಿ 84 ನೇ ವಯಸ್ಸಿನಲ್ಲಿ ವಾಷಿಂಗ್ಟನ್ ಡಿ.ಸಿ. ಆಸ್ಪತ್ರೆಯಲ್ಲಿ ಹೃದ್ರೋಗದಿಂದ ಗ್ರೆಗೊರಿ ಮರಣ ಹೊಂದಿದರು.

## ಆರಂಭಿಕ ಜೀವನ
ಗ್ರೆಗೊರಿ ಲೂಸಿಲ್ಲೆ, ಪ್ರೀಸ್ಲಿ ಗ್ರೆಗರಿ ಅವರ ಪುತ್ರ ಮಿಸ್ಸೌರಿಯ ಸೇಂಟ್ ಲೂಯಿಸ್ನಲ್ಲಿ ಜನಿಸಿದರು.  ಸಮ್ನರ್ ಪ್ರೌಢಶಾಲೆಯಲ್ಲಿ ಅವರು ಶಿಕ್ಷಕರಿಂದ ನೆರವಾದರು, ಅವುಗಳಲ್ಲಿ ವಾರೆನ್ ಸೇಂಟ್ ಜೇಮ್ಸ್; ಗ್ರೆಗೊರಿ ಸದರ್ನ್ ಇಲಿನಾಯ್ಸ್ ವಿಶ್ವವಿದ್ಯಾನಿಲಯಕ್ಕೆ  ಒಂದು ಟ್ರ್ಯಾಕ್ ವಿದ್ಯಾರ್ಥಿವೇತನವನ್ನು ಪಡೆದರು, ಅಲ್ಲಿ ಅವರು ಶಾಲೆಯ ದಾಖಲೆಗಳನ್ನು ಅರ್ಧ ಮಿಲಿಯರ್ ಮತ್ತು ಮಿಲೇರ್ ಆಗಿ ಹೊಂದಿಸಿದರು. ಅವರು ಆಲ್ಫಾ ಫಿ ಆಲ್ಫಾ ಫ್ರೆಟರ್ನಿಟಿ ಇನ್ಕಾರ್ಪೊರೇಟೆಡ್ನ ಸದಸ್ಯರಾಗಿದ್ದರು.1954 ರಲ್ಲಿ, ಅವರ ಕಾಲೇಜು ವೃತ್ತಿಜೀವನವು ಎರಡು ವರ್ಷಗಳ ಕಾಲ ಅಡಚಣೆಯಾಯಿತು, ನಂತರ ಅವನು ಯುನೈಟೆಡ್ ಸ್ಟೇಟ್ಸ್ ಆರ್ಮಿಗೆ ಸೇರಿದರು .ತನ್ನ ಕಮಾಂಡಿಂಗ್ ಅಧಿಕಾರಿಯ ಒತ್ತಾಯದ ಮೇರೆಗೆ, ಹಾಸ್ಯದ ಬಗ್ಗೆ ತಮ್ಮ ಹಿತಾಸಕ್ತಿಯನ್ನು ಗಮನಿಸಿದ ಇವರು, ಗ್ರೆಗೊರಿ ಸೈನ್ಯದಲ್ಲಿ ಹಾಸ್ಯಮಯವಾಗಿ ಪ್ರಾರಂಭಿಸಿದರು, ಅಲ್ಲಿ ಅವರು ಹಲವಾರು ಪ್ರತಿಭಾ ಪ್ರದರ್ಶನಗಳನ್ನು ಪ್ರವೇಶಿಸಿದರು ಮತ್ತು ಗೆದ್ದರು.1956 ರಲ್ಲಿ, ಗ್ರೆಗೊರಿ ಅವರು ಬಿಡುಗಡೆಯಾದ ನಂತರ SIU ಗೆ ಸಂಕ್ಷಿಪ್ತವಾಗಿ ಹಿಂದಿರುಗಿದರು, ಆದರೆ ವಿಶ್ವವಿದ್ಯಾನಿಲಯವು "ನಾನು ಅಧ್ಯಯನ ಮಾಡಲು ಬಯಸಲಿಲ್ಲ, ಅವರು ನನ್ನನ್ನು ಚಲಾಯಿಸಲು ಬಯಸಿದ್ದರು" ಎಂದು ಅವರು ಭಾವಿಸಿದರು.ವೃತ್ತಿಪರ ಹಾಸ್ಯನಟನಾಗುವ ಭರವಸೆಯಿಂದ ಗ್ರೆಗೊರಿ ಚಿಕಾಗೋ, ಇಲಿನಾಯ್ಸ್ಗೆ ತೆರಳಿದರು, ಅಲ್ಲಿ ಅವರು ನಿಪ್ಸೆ ರಸ್ಸೆಲ್, ಬಿಲ್ ಕಾಸ್ಬಿ, ಮತ್ತು ಗಾಡ್ಫ್ರೇ ಕೇಂಬ್ರಿಡ್ಜ್ನ ಹೊಸ ಪೀಳಿಗೆಯ ಕಪ್ಪು ಹಾಸ್ಯಗಾರರ ಭಾಗವಾಯಿತು, ಅವರೆಲ್ಲರೂ ಸ್ಟೀರಿಯೋಟಿಕಲ್ ಕಪ್ಪು ಪಾತ್ರಗಳು. ಗ್ರೆಗೊರಿ ಪ್ರಸ್ತುತದ ಘಟನೆಗಳ ಬಗ್ಗೆ ವಿಶೇಷವಾಗಿ ಜನಾಂಗೀಯ ವಿವಾದಾಂಶಗಳನ್ನು ತನ್ನ ವಿಷಯದ ಬಗ್ಗೆ ಚಿತ್ರಿಸಿದನು: "ಬೇರ್ಪಡಿಸುವಿಕೆ ಎಲ್ಲ ಕೆಟ್ಟದ್ದಲ್ಲ, ಬಸ್ ಹಿಂಭಾಗದಲ್ಲಿರುವ ಜನರು ಹಾನಿಯುಂಟಾಗಿದ್ದ ಘರ್ಷಣೆಯ ಕುರಿತು ನೀವು ಯಾವಾಗಲಾದರೂ ಕೇಳಿದ್ದೀರಾ?"

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
* 
* 
* A short biography from www.dickgregory.com 
* Dick Gregory's oral history video excerpts at The National Visionary Leadership Project
* 
* Speech by Dick Gregory at San Francisco State College 1971. Audio recording from a broadcast on the radio
* Speech by Dick Gregory given on October 20, 1969. Audio recording from The University of Alabama's Emphasis Symposium on Contemporary Issues
* Footage of October 1968 interview with Dick Gregory regarding his candidacy for the Presidency in 1968
* Portrait of Dick Gregory at Americans Who Tell the Truth
* "Dick Gregory" , One Person, One Vote
* Kim Janssen, "When J. Edgar Hoover told Chicago FBI to set the Outfit on Dick Gregory", ''Chicago Tribune, August 22, 2017

ವರ್ಗ:ಹಾಸ್ಯ ನಟರು
ಮೂರನೇ ರುದ್ರಸಿಂಹ

**ಮೂರನೇ ರುದ್ರಸಿಂಹ** ಭಾರತದಲ್ಲಿ ೪ನೇ ಶತಮಾನದಲ್ಲಿ, ಪಶ್ಚಿಮ ಕ್ಷತ್ರಪರ ಕೊನೆಯ ಅರಸನಾಗಿದ್ದನು.

ಎರಡನೇ ಚಂದ್ರಗುಪ್ತನ ಅಣ್ಣ ಗುಪ್ತ ಅರಸ ರಾಮಗುಪ್ತನು ಗುಜರಾತ್‍ನಲ್ಲಿ ಪಶ್ಚಿಮ ಕ್ಷತ್ರಪರ ಮೇಲೆ ದಾಳಿ ಮಾಡಿ ತನ್ನ ರಾಜ್ಯವನ್ನು ವಿಸ್ತರಿಸಲು ನಿರ್ಧರಿಸಿದನು ಎಂದು *ನಾಟ್ಯ ದರ್ಪಣ* ನಾಟಕದ ಒಂದು ತುಣುಕು ಉಲ್ಲೇಖಿಸುತ್ತದೆ. ಶೀಘ್ರದಲ್ಲೇ ಈ ದಂಡಯಾತ್ರೆ ಹದಗೆಟ್ಟಿತು ಮತ್ತು ಗುಪ್ತ ಸೇನೆಯು ಸಿಕ್ಕಿಬಿದ್ದಿತು. ಶಾಂತಿಗಾಗಿ ರಾಮಗುಪ್ತನು ಹೆಂಡತಿ ಧ್ರುವಾದೇವಿಯನ್ನು ಒಪ್ಪಿಸಬೇಕೆಂದು ಶಕ ರಾಜ ಮೂರನೇ ರುದ್ರಸಿಂಹನು ಬೇಡಿಕೆ ಇಟ್ಟನು. ಅವಮಾನ ತಪ್ಪಿಸಲು ಗುಪ್ತರು ಚಂದ್ರಗುಪ್ತನ ಪ್ರೀತಿಪಾತ್ರಳು ಮತ್ತು ಗಣಿಕೆಯಾದ ಮಾಧವಸೇನಾಳನ್ನು ರಾಣಿಯ ಮಾರುವೇಷದಲ್ಲಿ ಕಳುಹಿಸಲು ನಿರ್ಧರಿಸಿದರು. ಆದರೆ, ಚಂದ್ರಗುಪ್ತನು ಯೋಜನೆಯನ್ನು ಬದಲಿಸಿದನು ಮತ್ತು ರಾಣಿಯ ಮಾರುವೇಷದಲ್ಲಿ ತಾನೇ ಶಕ ರಾಜನ ಬಳಿ ಹೋದನು. ನಂತರ ಅವನು ರುದ್ರಸಿಂಹನನ್ನು ಮತ್ತು ತನ್ನ ಸ್ವಂತ ಅಣ್ಣ ರಾಮಗುಪ್ತನನ್ನು ಕೊಂದನು. ಧ್ರುವಾದೇವಿ ನಂತರ ಚಂದ್ರಗುಪ್ತನನ್ನು ವಿವಾಹವಾದಳು.

ಪಶ್ಚಿಮ ಕ್ಷತ್ರಪರು ಅಂತಿಮವಾಗಿ ಸಾಮ್ರಾಟ ಎರಡನೇ ಚಂದ್ರಗುಪ್ತನಿಂದ ಪರಾಜಿತಗೊಂಡರು. ಈ ಘಟನೆಯು ಭಾರತೀಯ ಉಪಖಂಡದಲ್ಲಿ ಶಕರ ಆಳ್ವಿಕೆಯನ್ನು ಸಂಪೂರ್ಣವಾಗಿ ಕೊನೆಗೊಳಿಸಿತು.

## ಉಲ್ಲೇಖಗಳು
*Rapson, "A Catalogue of Indian coins in the British Museum. Andhras etc.."

ವರ್ಗ:ಪಶ್ಚಿಮ ಕ್ಷತ್ರಪರು
ವರ್ಗ:ಭಾರತದ ಇತಿಹಾಸ
ವರ್ಗ:ಇತಿಹಾಸ
ವರ್ಗ:ಗುಪ್ತ ರಾಜವಂಶ
೨೦೧೭ ರ ಭಾರತದ ಕ್ರೀಡಾ ಪ್ರಶಸ್ತಿಗಳು

## ಕ್ರೀಡಾ ಪ್ರಶಸ್ತಿಗಳು ೨೦೧೭
*ರಾಷ್ಟ್ರೀಯ ಕ್ರೀಡಾ ದಿನಾಚರಣೆಯ ಅಂಗವಾಗಿ ದಿ.ಮಂಗಳವಾರ  ನಡೆದ ಕಾರ್ಯಕ್ರಮದಲ್ಲಿ ರಾಷ್ಟ್ರಪತಿ ರಾಮನಾಥ್ ಕೋವಿಂದ್ ವಿವಿಧ ಕ್ರೀಡಾ ಪ್ರಶಸ್ತಿಗಳನ್ನು ಕ್ರೀಡಾಪಟುಗಳಿಗೆ ಪ್ರದಾನ ಮಾಡಿದರು.

## ಪ್ರಶಸ್ತಿ ವಿಜೇತರ ವಿವರ
***ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿ** 
#ಪ್ಯಾರಾ ಅಥ್ಲೇಟ್ ದೇವೇಂದ್ರ ಜಜಾರಿಯಾ, 
#ಹಾಕಿ ಆಟಗಾರ ಸರ್ದಾರ್ ಸಿಂಗ್, 
***2017ರ ಖೇಲ್ ರತ್ನ ಪ್ರಶಸ್ತಿ ವಿಜೇತರ ಪಟ್ಟಿ**
# ಭೂಪೇಂದ್ರ ಸಿಂಗ್(ಅಥ್ಲೀಟ್), 
# ಸಯ್ಯದ್ ಶಹೀಬ್ ಹಕ್ಕಿಂ(ಫುಟ್ಬಾಲ್), 
# ಸುಮರೈ ಟೆಟೆ(ಹಾಕಿ), 
# ಲೇಟ್ ಡಾ.ಆರ್ ಗಾಂಧಿ(ಅಥ್ಲೀಟ್)

***ಅರ್ಜುನ ಪ್ರಶಸ್ತಿ: ಒಟ್ಟು 14 ಮಂದಿ ಭಾಜನರಾಗಿದ್ದಾರೆ**. 
# ಟೀಂ ಇಂಡಿಯಾ ಆಟಗಾರ ಚೇತೇಶ್ವರ ಪೂಜಾರ ಮತ್ತು  
# ಮಹಿಳಾ ತಂಡದ ಆಟಗಾರ್ತಿ ಹರ್ಮನ್‌ಪ್ರೀತ್‌ ಕೌರ್ ಸಕೇತ್ ಮೈನೆನಿ(ಟೆನ್ನಿಸ್),  
# ಎಸ್ಎಸ್ಪಿ ಚೌರಾಸಿಯಾ(ಗಾಲ್ಫರ್), ಮರಿಯಪ್ಪನ್(ಪ್ಯಾರಾ ಅಥ್ಲೀಟ್),  
# ವರುಣ್ ಸಿಂಗ್ ಭಾಟಿ(ಪ್ಯಾರಾ ಅಥ್ಲೀಟ್),  
# ವಿಜೆ ಸುರೇಖ(ಆರ್ಜರಿ), ಕುಶ್ಬೀರ್ ಕೌರ್(ಅಥ್ಲೀಟ್),  
# ಅರೋಕಿಯ(ಅಥ್ಲೀಟ್),  
# ಪ್ರಶಾಂತಿ ಸಿಂಗ್(ಬ್ಯಾಸ್ಕೆಟ್ ಬಾಲ್),  
# ಲೈಶ್ರಾಮ್ ಡಿಬೆಂಡ್ರೋ ಸಿಂಗ್(ಬಾಕ್ಸಿಂಗ್),  
# ಒನಮ್ ಬೆಂಬೆಮ್ ದೇವಿ(ಫುಟ್ಬಾಲ್),  
# ವಿಎಸ್ ಸುನೀಲ್(ಹಾಕಿ),  
# ಜಸ್ವೀರ್ ಸಿಂಗ್(ಕಬಡ್ಡಿ),  
# ಪಿಎನ್ ಪ್ರಕಾಶ್(ಶೂಟಿಂಗ್),  
# ಎ ಅಮಲ್ರಾಜ್(ಟೆಬಲ್ ಟೆನ್ನಿಸ್),  
# ಸತ್ಯವರ್ತ್ ಕಡಿಯಾನ್(ಕುಸ್ತಿ), 
***2017ರ ಖೇಲ್ ರತ್ನ ಪ್ರಶಸ್ತಿ ವಿಜೇತರ ಪಟ್ಟಿ**
# ಭೂಪೇಂದ್ರ ಸಿಂಗ್(ಅಥ್ಲೀಟ್), 
# ಸಯ್ಯದ್ ಶಹೀಬ್ ಹಕ್ಕಿಂ(ಫುಟ್ಬಾಲ್), 
# ಸುಮರೈ ಟೆಟೆ(ಹಾಕಿ), 
# ಲೇಟ್ ಡಾ.ಆರ್ ಗಾಂಧಿ(ಅಥ್ಲೀಟ್).
***2017ರ ದ್ರೋಣಾಚಾರ್ಯ ಪ್ರಶಸ್ತಿ ಪಟ್ಟಿ**
ಹೀರಾ ನಂದ್ ಕಟಾರಿಯಾ(ಕಬಡ್ಡಿ), 
ಜಿಎಸ್ಎಸ್ವಿ ಪ್ರಸಾದ್(ಬ್ಯಾಡ್ಮಿಂಟನ್, ಲೈಫ್ ಟೈಮ್), 
ಬ್ರಿಜ್ ಭೂಷಣ್ ಮೊಹಂತಿ(ಬಾಕ್ಸಿಂಗ್, ಲೈಫ್ ಟೈಮ್), 
ಪಿಎ ರಫೆಲ್(ಹಾಕಿ, ಲೈಫ್ ಟೈಮ್), 
ಸಂಜಯ್ ಚಕ್ರವರ್ತಿ(ಶೂಟಿಂಗ್ ಲೈಫ್ ಟೈಮ್), 
ರೋಶನ್ ಲಾಲ್ (ಕುಸ್ತಿ ಲೈಫ್ ಟೈಮ್).
***2017ರ ದ್ಯಾನ್ ಚಂದ್ ಪ್ರಶಸ್ತಿ ಪಟ್ಟಿ**
# ಭೂಪೇಂದ್ರ ಸಿಂಗ್(ಅಥ್ಲೀಟ್), 
# ಸಯ್ಯದ್ ಶಹೀಬ್ ಹಕ್ಕಿಂ(ಫುಟ್ಬಾಲ್), 
# ಸುಮರೈ ಟೆಟೆ(ಹಾಕಿ), 
# ಲೇಟ್ ಡಾ.ಆರ್ ಗಾಂಧಿ(ಅಥ್ಲೀಟ್).
*ಖೇಲ್‌ ರತ್ನವು ಪದಕ, ಪ್ರಶಸ್ತಿ ಪತ್ರ ಹಾಗೂ ರೂ.7.5 ಲಕ್ಷ ನಗದು ಬಹುಮಾನ ಒಳಗೊಂಡಿದೆ. ಅರ್ಜುನ, ದ್ರೋಣಾಚಾರ್ಯ, ಧ್ಯಾನ್‌ಚಂದ್‌ ಪ್ರಶಸ್ತಿಗಳು ಪ್ರತಿಮೆಗಳು, ಪ್ರಶಸ್ತಿ ಪತ್ರ ಹಾಗೂ ರೂ.5 ಲಕ್ಷ ನಗದು ಬಹುಮಾನ ಒಳಗೊಂಡಿವೆ.

## ನೋಡಿ
*ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿ
*2016 ರ ಭಾರತದ ಕ್ರೀಡಾ ಪ್ರಶಸ್ತಿಗಳು
* •ದ್ರೋಣಾಚಾರ್ಯ ಪ್ರಶಸ್ತಿ
* •ಅರ್ಜುನ ಪ್ರಶಸ್ತಿ
* •Rajiv Gandhi Khel Ratna
* •Dhyan Chand Award
*೨೦೧೭ ರ ಭಾರತದ ಕ್ರೀಡಾ ಪ್ರಶಸ್ತಿಗಳು

## ಉಲ್ಲೇಖಗಳು 
## ಉಲ್ಲೇಖ
ವರ್ಗ:ಕ್ರೀಡೆ
ವರ್ಗ:ಕ್ರೀಡಾಪಟುಗಳು
ವರ್ಗ:ಪ್ರಶಸ್ತಿಗಳು
ವರ್ಗ:ಕ್ರೀಡಾ ಪ್ರಶಸ್ತಿಗಳು
ಕರುಣೆಯ ಗೋಡೆ

ಉಳ್ಳವರು ಮತ್ತು ಇಲ್ಲದವರ ನಡುವೆ ಸೇತುವೆಯಾಗಿ ನಗರದ ಪ್ರಮುಖ ಸ್ಥಳದಲ್ಲಿ ಸುಣ್ಣ ಬಣ್ಣ ಹಚ್ಚಿ ಸುಂದರ ಗೋಡೆ ನಿರ್ಮಿಸಲಾಗುತ್ತದೆ. ಆ ಗೋಡೆಗೆ ಸೆಲ್ಟರ್‌ ನಿರ್ಮಾಣ ಮಾಡಿ, ಅಲ್ಲಿ ಕಪಾಟು ಇಡಲಾಗುತ್ತದೆ. ಈ ಗೋಡೆಯೇ .ಯಾರೇ ಆಗಲಿ, ತಮಗೆ ಬೇಡವಾದ ವಸ್ತುಗಳನ್ನು ಇಲ್ಲಿ ತಂದಿಡಬಹುದು. ಬಟ್ಟೆ, ವಸ್ತು, ಶಾಲೆ ಮಕ್ಕಳು ಉಪಯೋಗಿಸುವ ಪುಸ್ತಕ, ಪೆನ್ನು, ಲೇಖನ ಸಾಮಗ್ರಿ ಸೇರಿದಂತೆ ಬಟ್ಟೆ, ಪರ್ಸ್‌, ಶೂ, ಚಪ್ಪಲಿ ಮುಂತಾದ ವಸ್ತುಗಳನ್ನು ಹಾಗೂ ಗೃಹ ಉಪಯೋಗಿ ವಸ್ತುಗಳನ್ನು ಯಾವುದೇ ಮುಜುಗರವಿಲ್ಲದೆ ಇಲ್ಲಿ ತಂದಿಡಬಹುದು. ತಮಗೆ ಇಂಥ ವಸ್ತು ಬೇಕು ಎನ್ನುವರು ಇಲ್ಲಿ ಇರುವ ವಸ್ತುವನ್ನು ತೆಗದುಕೊಳ್ಳಬಹುದು. ಇಲ್ಲಿ ಯಾರನ್ನು ಯಾರು ಪ್ರಶ್ನೆ ಮಾಡುವುದಿಲ್ಲ. ತೆಗೆದುಕೊಳ್ಳುವವರಿಗೆ ಮತ್ತು ವಸ್ತು ಇಡುವವರಿಗೆ ಮುಜುಗರ ಆಗಬಾರದೆಂದು ನೋಡಿಕೊಳ್ಳಲು ಯಾರು ಇರುವುದಿಲ್ಲ.
## ಘೋಷ ವಾಕ್ಯ
*ನಿಮಗೆ ಅಗತ್ಯವಿಲ್ಲದಿದ್ದರೆ ಇಲ್ಲಿ ಬಿಡಿ, ಅಗತ್ಯವಿದ್ದರೆ ತೆಗೆದುಕೊಳ್ಳಿ*  
## ಹಿನ್ನಲೆ
ಇರಾನ್‌ನಲ್ಲಿ ಮೊದಲಿಗೆ ಪ್ರಾರಂಭವಾದ ವಾಲ್‌ ಆಫ್‌ ಕೈಂಡ್‌ನೆಸ್‌ ಸಂಸ್ಕೃತಿ ಆರಂಭದಲ್ಲಿ ಇರಾನ್ನ ಮಶ್ಹಾದ್ನ ನಿರಾಶ್ರಿತ ಜನರಿಗೆ ಸಹಾಯ ಮಾಡಲು  ಪ್ರಾರಂಭಿಸಲಾಯಿತು, ಇದು  ಜನರಿಗೆ ಅಗತ್ಯವಾದ ಬೆಂಬಲವನ್ನು ಒದಗಿಸಿತು. ಸಾಮಾಜಿಕ ಮಾಧ್ಯಮಕ್ಕೆ ಪ್ರತಿಕ್ರಿಯೆಯಾಗಿ, ಹೆಚ್ಚಿನ ಸಂಖ್ಯೆಯ ಜನರು ಅಭಿಯಾನದಂತೆ ಭಾಗವಹಿಸಿದರು  ಮತ್ತು ಶೀತ ಚಳಿಗಾಲದ ಹವಾಮಾನದ ಅವಧಿಯಲ್ಲಿ ಇದು ಅನೇಕ  ನಿರಾಶ್ರಿತರಿಗೆ ಸಹಾಯವಾಯಿತು. ಜಗತ್ತಿನ ನಾನಾ ದೇಶಗಳಿಗೆ ಈ ಸಂಸ್ಕೃತಿ  ಪ್ರಾರಂಭವಾಗಿದೆ. ಭಾರತದಲ್ಲಿ ಪ್ರಮುಖ ನಗರಗಳಲ್ಲಿ ಈ ಸಂಸ್ಕೃತಿ ಪರಿಚಯವಾಗುತ್ತಿದೆ.

## ಮೈಸೂರಿನಲ್ಲಿ 
ಮೈಸೂರಿನ ಪ್ರಮುಖ ಸ್ಥಳವಾದ ಹೆಚ್ಚು ಜನರು ಓಡಾಡುವ ಜಾಗವಾದ ಮೈಸೂರಿನ ರೈಲ್ವೆ ನಿಲ್ದಾಣದ ಬಳಿ ಇರುವ ದಾಸಪ್ಪ ವೃತ್ತದಲ್ಲಿ ಈ ವಾಲ್‌ ಆಫ್‌ ಕೈಂಡ್‌ನೆಸ್‌ ಪ್ರಾರಂಭಿಸಲಾಗಿದೆ. ಮುಂದಿನ ದಿನಗಳಲ್ಲಿ ಮೈಸೂರಿನಾದ್ಯಂತ ಇಂತಹ ಗೋಡೆ ನಿರ್ಮಿಸುವ ಯೋಜನೆ ಇದ್ದು, ಶಾಲಾ ಕಾಲೇಜು ಇರುವ ಸ್ಥಳ, ಸ್ಲಂ, ಬಸ್‌ ನಿಲ್ದಾಣ, ಕಾರ್ಪೊರೇಟ್‌ ಕಂಪನಿಗಳಿರುವ ಜಾಗ, ವಸತಿ ಪ್ರದೇಶ, ಗ್ರಾಮಾಂತರ ಪ್ರದೇಶ ಸೇರಿದಂತೆ 5 ಸ್ಥಳಗಳಲ್ಲಿ ನಿರ್ಮಿಸುವ ಗುರಿ ಹೊಂದಿದೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
* "Iranians set up ‘wall of kindness’ to help homeless in winter", in Daily Times

ವರ್ಗ:ದಾನ
ಬೆಜವಾಡ ವಿಲ್ಸನ್

**ಬೆಜವಾಡ ವಿಲ್ಸನ್** ಶೋಷಿತ ಸಮುದಾಯಗಳ ನಡುವೆ ಹುಟ್ಟಿ ಅವರ ಮಾನವ ಹಕ್ಕುಗಳ ಪರವಾಗಿ ಹೋರಾಡುತ್ತಿದ್ದಾರೆ. ಬೆಜವಾಡ ವಿಲ್ಸನ್ ಶೋಷಿತರ ಮಾನವ ಹಕ್ಕು, ಜೀವಿಸುವ ಹಕ್ಕಿನ ಬಗ್ಗೆ ಜೀವನ ಪೂರ್ತಿ ಶ್ರಮಿಸುತ್ತಿರುವ ಚೇತನ. ಶೋಷಿತರ ಪರ ಅವರ ಹೋರಾಟಕ್ಕೆ ರೇಮನ್ ಮ್ಯಾಗ್ಸೆಸೆ ಪ್ರಶಸ್ತಿ ಸಂದಿದೆ.

## ಕೀಳು ವೃತ್ತಿ ವಿರುದ್ಧ ಹೋರಾಟ
* ತೋಟಿ' ಎಂಬ ಪೌರಕಾರ್ಮಿಕ ಸಮುದಾಯದಲ್ಲಿ ಹುಟ್ಟಿ ಶಾಲೆಯಲ್ಲೂ "ತೋಟಿ" ಎಂಬ ಹಂಗಿನ ನುಡಿ ತಿಂದು ಶಾಲೆ ಕಲಿತು ಎಂಪ್ಲಾಯ್ ಮೆಂಟ್ ಎಕ್ಸ್ ಚೇಂಜ್ ಗೆ ಹೋದಾಗ ಅಲ್ಲಿಯೂ ಕೂಡ ಸಿಬ್ಬಂದಿ ಇವರ ಜಾತಿ ನೋಡಿ ಉದ್ಯೋಗ ಕಾಲಂನಲ್ಲಿ "ಸ್ಕ್ಯಾವೆಂಜರ್" ಹುದ್ದೆಗೆ ಎಂದು ಅರ್ಜಿ ಭರ್ತಿಮಾಡಿಕೊಳ್ಳುತ್ತಾರೆ. ಇಂತಹ ಅಪಮಾನಗಳೇ ವಿಲ್ಸನ್‍ರನ್ನು ಈ ಕೀಳು ವೃತ್ತಿ ವಿರುದ್ಧ ಹೋರಾಡಲು ಪ್ರೇರೇಪಿಸಿತು. 
* 1993ರಲ್ಲಿ ಈ ಸಂಬಂಧ ಜನಪ್ರತಿನಿಧಿಗಳಿಗೆ ಪತ್ರ ಬರೆಯುವ ಹೋರಾಟ ಆರಂಭಿಸಿದ ವಿಲ್ಸನ್ 1993 ಸಂಸತ್ತು ಇದರ ವಿರುದ್ಧ ಅಂದರೆ ತಲೆಮೇಲೆ ಮಲಹೊರುವ ಪದ್ದತಿ ವಿರುದ್ಧ ಮಸೂದೆ ರೂಪಿಸಿ ನಿಷೇಧ ಹೇರುವಲ್ಲಿ ಮಹತ್ವದ ಭೂಮಿಕೆ ನಿಭಾಯಿಸಿದರು. 1993ರಲ್ಲಿ ನಿವೃತ್ತ ಐಎಎಸ್ ಅಧಿಕಾರಿ ಶಂಕರನ್ ಮತ್ತು ಪಾಲ್ ದಿವಾಕರ್ ರವರ ಜೊತೆಗೂಡಿ "ಸಫಾಯಿ ಕರ್ಮಚಾರಿ ಆಂದೋಲನ" ಸ್ಥಾಪಿಸಿದರು.
* ವಿಲ್ಸನ್ 2003 ರಲ್ಲಿ ಈ ಸಂಬಂಧ ರಾಜ್ಯಗಳಿಗೆ ಸೂಕ್ತ ನಿರ್ದೇಶನ ನೀಡುವಂತೆ ಕೋರಿ ಸುಪ್ರೀಂ ಕೋರ್ಟ್ ನಲ್ಲಿ ಸಾರ್ವಜನಿಕ ಹಿತಾಸಕ್ತಿ ಅರ್ಜಿ ಕೂಡ ಸಲ್ಲಿಸಿದರು. ಪರಿಣಾಮ ಎಲ್ಲಾ ರಾಜ್ಯಗಳ ಮುಖ್ಯಕಾರ್ಯದರ್ಶಿಗಳಿಗೆ ಹಾಜರಾಗುವಂತೆ ನೋಟೀಸ್ ನೀಡಿದ ಕೋರ್ಟ್ ತಲೆಮೇಲೆ ಮಲಹೊರುವ ಪದ್ಧತಿ ನಿಷೇಧಿಸಿರುವ ಬಗ್ಗೆ ಸೂಕ್ತ ಮಾಹಿತಿ ನೀಡುವಂತೆ ತಾಕೀತು ಮಾಡಿತು. 
* ಪರಿಣಾಮ ಎಲ್ಲಾ ರಾಜ್ಯಗಳು ಇದನ್ನು ಪರಿಗಣಿಸಿ ತಲೆ ಮೇಲೆ ಮಲ ಹೊರುವ ಪದ್ಧತಿ ಯನ್ನು ತಮ್ಮ ರಾಜ್ಯಗಳಲ್ಲಿ ಸಂಪೂರ್ಣ ನಿಷೇಧಿಸುವಲ್ಲಿ ಕ್ರಮಕೈಗೊಂಡವು. ಅಂದಹಾಗೆ ಇಷ್ಟಕ್ಕೆ ಸುಮ್ಮನೆ ಕೂರದ ವಿಲ್ಸನ್ ತಲೆ ಮೇಲೆ ಮಲಹೊರುವ ನಿಷೇಧದ ಅನುಷ್ಠಾನಕ್ಕೆ ಕಾನೂನು ಹೋರಾಟವನ್ನು ಕೂಡ ವಿವಿಧ ರಾಜ್ಯಗಳ ವಿರುದ್ಧ ಕೈಗೆತ್ತಿಕೊಂಡಿತು. 
* ಇದರ ಫಲವಾಗಿ ಶೋಷಿತ ಸಮುದಾಯಗಳ ಜನರನ್ನು ಮಲ ಹೊರಲು ಬಳಸಿಕೊಂಡ ಆರೋಪದ ಮೇಲೆ ಅನೇಕ ಕಡೆ ಬಂಧನವೂ ಕೂಡ ನಡೆಯಿತು. ಈ ನಿಟ್ಟಿನಲ್ಲಿ 2010 ರ 12 ನೇ ಪಂಚವಾರ್ಷಿಕ ಯೋಜನೆಯಲ್ಲಿ ತಲೆ ಮೇಲೆ ಹೊರುವ ಪದ್ದತಿ ನಿಷೇಧ ಆದ್ಯತೆ ಪಡೆಯಿತು ಮತ್ತು 2012 ರಲ್ಲಿ ಅಂದಿನ ಯುಪಿಎ ಸರ್ಕಾರ ಇದರ ಬಗ್ಗೆ ಒಂದು ವಿಶೇಷ ಕಾರ್ಯಪಡೆಯನ್ನು ಕೂಡ ನೇಮಿಸಿ ನಿರ್ಮೂಲನೆಗೆ ಕ್ರಮಕೈಗೊಂಡಿತು. 
* ಈ ಸಂಬಂಧ ವಿಶೇಷ ಗುಂಪೊಂದನ್ನು ನೇಮಿಸಿದ ಯೋಜನಾ ಆಯೋಗ ಬೆಜವಾಡ ವಿಲ್ಸನ್ ರಿಗೆ ಅದರ ನೇತೃತ್ವ ವಹಿಸಿ ಅದರ ಮೂಲಕ ಪೌರಕಾರ್ಮಿಕರ ಪುನರ್ವಸತಿ, ಅವರನ್ನು ಆ ವೃತ್ತಿಯಿಂದ ಬಿಡಿಸುವುದು, ನೀಡಬೇಕಾದ ಪರಿಹಾರ ಇದರ ಬಗ್ಗೆ ಸಮಗ್ರ ವರದಿ ತಯಾರಿಸಿತು. ಖುಷಿಯ ವಿಚಾರವೆಂದರೆ ಬೆಜವಾಡ ವಿಲ್ಸನ್ ರ ಈ ಸಾಧನೆಗೆ ಈ ಬಾರಿಯ ರೇಮನ್ ಮ್ಯಾಗ್ಸೆಸೆ ಪ್ರಶಸ್ತಿ ಸಂದಿರುವುದು.
* ಈ ಬಗ್ಗೆ ರೇಮನ್ ಮ್ಯಾಗ್ಸೆಸೆ ಪ್ರಶಸ್ತಿ ಸಮಿತಿ ಅಭಿಪ್ರಾಯ ಇಲ್ಲಿ ದಾಖಲಿಸುವುದಾದರೆ "ಬೆಜವಾಡ ವಿಲ್ಸನ್‍ರನ್ನು, 2016, ರ ಪ್ರಶಸ್ತಿಗೆ ಆಯ್ಕೆ ಮಾಡುವಲ್ಲಿ ಸಮಿತಿ ಗುರುತಿಸಿದ್ದು ದಲಿತರಿಗೆ ಮಾನವ ಘನತೆ ಮರುಕಲ್ಪಿಸಿಕೊಡುವ ನಿಟ್ಟಿನಲ್ಲಿ ಭಾರತದಲ್ಲಿ ಅಸ್ತಿತ್ವದಲ್ಲಿರುವ ಕೀಳು ಮಟ್ಟದ ದಾಸ್ಯವಾದ " ಮನುಷ್ಯರನ್ನು ಬಳಸಿ ಜಾಡಮಾಲಿ ಕೆಲಸ ಮಾಡಿಸುವ" ಪದ್ಧತಿ ವಿರುದ್ಧ ಹೋರಾಡುವ ದಿಸೆಯಲ್ಲಿ ವಿಲ್ಸನ್ ರು ರೂಪಿಸಿದ ತಳಮಟ್ಟದ ಹೋರಾಟ. ಈ ಸಂಬಂಧ ಅವರ ನೈತಿಕ ಸ್ಥೈರ್ಯ, ಅಗಾಧವಾದ ಕೌಶಲ". ಖಂಡಿತ, ಪ್ರಶಸ್ತಿಗೆ ಅರ್ಹ ಆಗಬೇಕಾದ್ದೆ ಇಂತಹ ಕಳಕಳಿಯ ತಳಮಟ್ಟದ, ತಳ ‌ಮಟ್ಟದ ಜನೆರೆಡೆಗಿನ ಹೋರಾಟಗಳು.

## ಪ್ರಶಸ್ತಿ/ಗೌರವ
# ರೇಮನ್ ಮ್ಯಾಗ್ಸೆಸೆ ಪ್ರಶಸ್ತಿ -೨೦೧೭

## ಉಲ್ಲೇಖಗಳು 
ವರ್ಗ:ಸಮಾಜ ಸೇವೆ
ವರ್ಗ:ರೇಮನ್ ಮ್ಯಾಗ್ಸೆಸೆ ಪ್ರಶಸ್ತಿ ಪುರಸ್ಕುತರು
ಕಣಗನಹಳ್ಳಿ

**ಕಣಗನಹಳ್ಳಿ** ಸನ್ನತಿಯಿಂದ 3 ಕಿ.ಮೀ ದೂರದಲ್ಲಿದೆ. ಪುರಾತನ ಬೌದ್ಧ ಮಹಾಸ್ಥಾಪದ ತಾಣ ಕಂಡು ಬಂದ ಪ್ರಮುಖ ಬೌದ್ಧ ತಾಣ.ಇದು ಕರ್ನಾಟಕದ ಗುಲ್ಬರ್ಗಾ ಜಿಲ್ಲೆಯ ಚಿತ್ತಾಪುರ ತಾಲ್ಲೂಕಿನಲ್ಲಿನ ಭೀಮಾ ನದಿ ಯ ಎಡ ದಂಡೆಯಲ್ಲಿದೆ.**ಕಣಗನಹಳ್ಳಿ**ಯಿಂದ 19 ಕಿ.ಮೀ ದೂರದಲ್ಲಿರುವ ನಾಲವಾರ  ಹತ್ತಿರದ ರೈಲು ನಿಲ್ದಾಣವಾಗಿದೆ.ಸನ್ನತಿಯ ಚಂದ್ರಳ ಪರಮೇಶ್ವರಿ ದೇವಸ್ಥಾನದಿಂದ ಸುಮಾರು 2.5 ಕಿ.ಮೀ ದೂರದಲ್ಲಿರುವ ಬೌದ್ಧ ತಾಣ.

## ಇತಿಹಾಸ 
ಕನಗನಹಳ್ಳಿಯ ಉತ್ಖನನ ತಾಣಗಳ ಅವಶೇಷಗಳನ್ನು ಕ್ರಿ.ಪೂ 1 ನೇ ಶತಮಾನದಿಂದ ಕ್ರಿ.ಶ 3 ನೇ ಶತಮಾನದವರೆಗೂ ಹೇಳಬಹುದು.ಕ್ರಿ.ಪೂ. 1 ನೇ ಶತಮಾನದಲ್ಲಿ ಕಣಗನಹಳ್ಳಿಯಲ್ಲಿನ ಸ್ತೂಪವನ್ನು ನಿರ್ಮಿಸಲಾಯಿತು, ಇದು ಹಮಾ ಚೈತ್ಯ ಎಂದು ಕರೆಯಲ್ಪಡುವ ಶಾಸನಗಳ ಪ್ರಕಾರ ಮತ್ತು 3 ನೇ ಮತ್ತು 4 ನೇ ಶತಮಾನ AD ಯಲ್ಲಿ ಹಿನಾಯಣ ಮತ್ತು ಮಹಾಯಾನ ಜನರಿಂದ ಪ್ರೋತ್ಸಾಹಿಸಲ್ಪಟ್ಟಿತು. ಶತಾವಹಾನರ ಆಗಮನದೊಂದಿಗೆ ಕ್ರಿಶ್ಚಿಯನ್-ಪೂರ್ವ ಕಾಲದಲ್ಲಿ, ಅಮರಾವತಿ ಕಲಾಶಾಲೆ ಕನಗನಹಳ್ಳಿ ಪ್ರದೇಶದ ಶಿಲ್ಪ ಮತ್ತು ವಾಸ್ತುಶಿಲ್ಪದ ಸ್ವರೂಪಗಳ ಮೇಲೆ ಆಳವಾದ ಪ್ರಭಾವ ಬೀರಿತು. ಇದು ದಕ್ಷಿಣ ಚೈತ್ಯವನ್ನು ದಕ್ಷಿಣ ಭಾರತದಲ್ಲಿನ ಸ್ತೂಪ ವಾಸ್ತುಶೈಲಿಯ ಇತಿಹಾಸದಲ್ಲಿ ಮೀರದ ಅತ್ಯಂತ ಪ್ರಭಾವಶಾಲಿ ರೂಪವನ್ನು ನೀಡಿತು.

ಮಧ್ಯದ ಕೆತ್ತಿದ ಪ್ಯಾನಲ್ಗಳು ಸ್ಥಳೀಯ ಸೃಷ್ಟಿಗೆ ಸ್ಪಷ್ಟವಾಗಿವೆ. ಎರಡು ಆಯಾಮದ ಶಿಲ್ಪಗಳನ್ನು ತಯಾರಿಸುವ ಕೌಶಲ್ಯ ಮತ್ತು ವಿಶಿಷ್ಟವಾದ ಪ್ರಾಣಿಗಳ ವಿಶಿಷ್ಟ ಲಕ್ಷಣಗಳ ಕೆತ್ತನೆಯು ಸಹ ಸ್ಥಳೀಯ ಪ್ರಕೃತಿಯಾಗಿದೆ. ಅಮರಾವತಿ ಶಿಲ್ಪಕಲೆಗಳ ಆರಂಭಿಕ ಹಂತ ಮತ್ತು ನಾಗರ್ಜುನಕೊಂಡದ ವಿಸ್ತಾರವಾದ ಶಿಲ್ಪಕಲೆಗಳ ಫಲಕಗಳ ನಡುವೆ ಪರಿವರ್ತನೆಯ ಹಂತವನ್ನು ಪ್ರದರ್ಶಿಸಿ ಕನಗನಹಳ್ಳಿ ಸ್ತೂಪದಲ್ಲಿ ಕಂಡುಬರುವ ಶಿಲ್ಪಕಲೆಗಳು.

ತಮ್ಮ ಅಮರಾವತಿ ಕೌಂಟರ್ಪಾರ್ಟ್ಸ್ನ ಸುಧಾರಣೆಯ ಸಂಪುಟಗಳು ಕಣಗನಹಳ್ಳಿ  ಕಲಾವಿದನ ಜ್ಯಾಮಿತಿಯ ಮಾದರಿಗಳು, ಹೂವಿನ ಲಕ್ಷಣಗಳು, ಉಡುಗೆ ಮತ್ತು ಅಲಂಕಾರಿಕ ಸಮಕಾಲೀನ ಕಾಲದ ಮತ್ತು ದೊಡ್ಡ ಶಿಲ್ಪಕಲೆಗಳಲ್ಲಿನ ವಿಷಯದ ಸಂಯೋಜನೆಯ ಪರಿಕಲ್ಪನೆಯನ್ನು ಕೆತ್ತನೆಯಲ್ಲಿ ಕಾಣಸಿಗುತ್ತವೆ.

ಕನಗನಹಳ್ಳಿ ಮಹಾ ಸ್ತೂಪವು ರಾಜ ಅಶೋಕ ಮತ್ತು ಶತಾವಾಹನ ಆಡಳಿತಗಾರರ (ಸಿಮುಕ, ಪುಲುಮಾವಿ) ನಂತಹ ಶ್ರೇಷ್ಠ ಆಡಳಿತಗಾರರ ನಿಜವಾದ ಗ್ಯಾಲರಿಯಾಗಿದ್ದು, ಅವರ ಛಾಯಾಚಿತ್ರಗಳನ್ನು ಕನಗನಹಳ್ಳಿಯಲ್ಲಿ ಚಿತ್ರಿಸಲಾಗಿದೆ.

ಮಧ್ಯ ಪ್ರದೇಶದ ಸಾಂಚಿಯ ತೋರಾನಾದಲ್ಲಿ ಭಿನ್ನವಾಗಿ, ಚಕ್ರವರ್ತಿ ಅಶೋಕನ ಭಾವಚಿತ್ರವನ್ನು ಕಾನಗನಹಳ್ಳಿಯಲ್ಲಿ ಕಂಡುಬಂದಿರುವ ಶಾಸನವು ಚಿತ್ರಿಸಲಾಗಿದೆ ಎಂದು ಹೇಳಲಾಗಿದೆ.

ಕಂಗನ್ಹಳ್ಳಿಯಲ್ಲಿ ಸ್ತೂಪದ ಆಂಧ್ರ ಭಾಗಕ್ಕೆ ಲಭ್ಯವಿದೆ, ಆದರೂ ಹೆಚ್ಚಿನ ವಾಸ್ತುಶಿಲ್ಪದ   ಶಿಲ್ಪಕಲೆಗಳು ಮೂಲ ಸ್ಥಾನದಿಂದ ತೆಗೆದುಹಾಕಲ್ಪಟ್ಟಿವೆ.

## ಎಎಸ್ಐ ಉತ್ಖನನ ತಾಣ 
ಕನಗನಹಳ್ಳಿ ಭಾರತದ ಪುರಾತತ್ವ ಸಮೀಕ್ಷೆಯ ಉತ್ಖನನ ತಾಣವಾಗಿದೆ.

## 1994 ರಿಂದ 1998 ರವರೆಗೆ ಉತ್ಖನನ
ಕಾನಗನಹಳ್ಳಿಯಲ್ಲಿನ ಉತ್ಖನನಗಳಲ್ಲಿ (1994 ರಿಂದ 1998) ಬೃಹತ್ ಸ್ತೂಪದ ಅವಶೇಷಗಳನ್ನು ಕಂಡುಬಂದಿವೆ, ಚೈತ-ಗುರು ಮತ್ತು ರೂಪದ ಸ್ತೂಪಗಳ ರೂಪದಲ್ಲಿ ಅನೇಕ ಇಟ್ಟಿಗೆ ರಚನೆಗಳು ಬೆಳಕಿಗೆ ತರಲಾಯಿತು.

ಉತ್ಖನನದ ಸಮಯದಲ್ಲಿ ಸ್ತೂಪದ ಅನೇಕ ವಾಸ್ತುಶಿಲ್ಪದ  ತುಣುಕುಗಳನ್ನು,ಕಂಬಗಳು, ರಾಜಧಾನಿಗಳು, ಬುದ್ಧ ಪಾದಗಳು, ಯಕ್ಷದ ಶಿಲ್ಪಗಳು ಮತ್ತು ಬುದ್ಧನ ನಾಲ್ಕು ಚಿತ್ರಗಳು ದೊರೆತಿವೆ.

ಶಿಲ್ಪ ಫಲಕಗಳು ವಿವಿಧ ಜಾತಕ ಕಥೆಗಳು ಮತ್ತು ಭಗವಾನ್ ಬುದ್ಧನ ಜೀವನವನ್ನು ಚಿತ್ರಿಸುತ್ತದೆ ಮತ್ತು ಅನೇಕ ಶತಾವಾಹನ ರಾಜನ ಭಾವಚಿತ್ರ ದೊರೆತಿವೆ.

## ಶಾಸನಗಳು 
ಒಂದು ಉದ್ದನೆಯ ಶಾಸನದ ಜೊತೆಗೆ, 145 ಸಣ್ಣ ಶಾಸನಗಳನ್ನು ಉತ್ಖನನ ಸ್ಥಳದಿಂದ ಕಂಡುಹಿಡಿಯಲಾಯಿತು,1 ನೇ ಶತಮಾನ BCE ಯಿಂದ 1 ನೇ ಶತಮಾನ CE ಕಾಲದಾಗಿವೆ. ಮೌರ್ಯ ಚಕ್ರವರ್ತಿ ಅಶೋಕನ ಶಿಲ್ಪಕಲೆ "ರೇಯೋ ಅಶೋಕ" ಎಂಬ ಹೆಸರಿನೊಂದಿಗೆ ಬಹಳ ಮುಖ್ಯವಾದ ಆವಿಷ್ಕಾರ ದೊರೆತಿದೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* Rediscovering Ashoka, Vithal C Nadkarni, The Times of India, Mar 22, 2012 
* Kanaganahalli - the Buddhist site
* Kanaganahalli Sannati conservation
* Relics of an emperor, LAKSHMI SHARATH, The Hindu, October 26, 2012
* Buddha circuit in Gulbarga 
* Photographic documentation of the Kanaganahalli Stupa site - over 1,000 photos by C. Luczanits.

ವರ್ಗ:ಕರ್ನಾಟಕದ ಪುರಾತತ್ವ ಪ್ರದೇಶಗಳು
ಮುಹೂರ್ತ

**ಮುಹೂರ್ತ** ಹಿಂದೂ ಪಂಚಾಂಗದಲ್ಲಿ ಸಮಯದ ಅಳತೆಯ ಒಂದು ಏಕಮಾನ.

ಬ್ರಾಹ್ಮಣಗಳಲ್ಲಿ, *ಮುಹೂರ್ತ* ಪದವು ಕಾಲದ ಒಂದು ವಿಭಾಗವನ್ನು ಸೂಚಿಸುತ್ತದೆ: ಒಂದು ದಿನದ ಮೂವತ್ತರಲ್ಲಿ ಒಂದು ಭಾಗ, ಅಥವಾ ನಲವತ್ತೆಂಟು ನಿಮಿಷಗಳ ಅವಧಿ. "ಕ್ಷಣ" ಅರ್ಥವೂ ಬ್ರಾಹ್ಮಣಗಳಲ್ಲಿ ಸಾಮಾನ್ಯವಾಗಿದೆ. ಋಗ್ವೇದದಲ್ಲಿ ಕೇವಲ "ಕ್ಷಣ" ಅರ್ಥ ಕಾಣಸಿಗುತ್ತದೆ.

ಇದಲ್ಲದೆ ಪ್ರತಿ ಮುಹೂರ್ತವನ್ನು ೩೦ ಕಲಾಗಳಾಗಿ (ಭಾರತೀಯ ನಿಮಿಷ) ವಿಭಜಿಸಲಾಗುತ್ತದೆ (ಹಾಗಾಗಿ ೩೦ ಕಲಾ ≈ ೪೮ ಪಾಶ್ಚಾತ್ಯ ನಿಮಿಷಗಳು). ಇದಲ್ಲದೆ ಪ್ರತಿ ಕಲಾವನ್ನು ೩೦ ಕಾಷ್ಠಾಗಳಾಗಿ (ಭಾರತೀಯ ಸೆಕೆಂಡು) ವಿಭಜಿಸಲಾಗುತ್ತದೆ, ಹೀಗೆ ೩೦ ಕಾಷ್ಠಾ ≈ ೧.೬ ಪಾಶ್ಚಾತ್ಯ ನಿಮಿಷ.

ಮುಹೂರ್ತ ಪದದ ಸಂಧಿ ವಿಚ್ಛೇದ ಹೀಗಿದೆ: ಮುಹೂರ್ತ = ಮುಹು + ಋತ. ಋತ ಪದವು ಋತುಗಳ ಸಹಜ, ವಾರ್ಷಿಕ ಕ್ರಮವನ್ನು ಸೂಚಿಸುತ್ತದೆ, ಹಾಗಾಗಿ ಮುಹೂರ್ತ ಪದವು ಇವುಗಳ ದೈನಂದಿನ ಪ್ರತಿಬಿಂಬವನ್ನು ಸೂಚಿಸುತ್ತದೆ.

ಈ ಪದ ಋಗ್ವೇದದಷ್ಟು ಮುಂಚಿನ ಗ್ರಂಥದಲ್ಲಿ ಕಾಣಬರುತ್ತದೆ, ಮತ್ತು ಇದರಲ್ಲಿ ಇದರರ್ಥ "ಕ್ಷಣ". ಆದರೆ ಇದರಲ್ಲಿ ಇದು ನಿಖರ ನಿಯತಕಾಲಿಕತೆಯ ಯಾವುದೇ ನಿರ್ದಿಷ್ಟ ವಿವರಣೆಯನ್ನು ಸೂಚಿಸುವುದಿಲ್ಲ. ಇದು ಶತಪಥ ಬ್ರಾಹ್ಮಣ ಹಾಗೂ ತೈತ್ತಿರೀಯ ಬ್ರಾಹ್ಮಣಗಳಂತಹ ನಂತರದ ಕೃತಿಗಳಲ್ಲಿ ಬರುತ್ತದೆ.

ಋಗ್ವೇದದಲ್ಲಿ ಮುಹೂರ್ತ ಪದದ ಎರಡು ಉದಾಹರಣೆಗಳು, III.33.5, ಮತ್ತು III.53.8 ರಲ್ಲಿ ಹೀಗಿವೆ:

ರಮಧ್ವಂ ಮೇ ವಚಸೆ ಸೋಮ್ಯಾಯ ರತಾವರೀರೂಪ ಮುಹೂರ್ತಮೇವೈಃ | 
ಪರ ಸಿಂಧುಮಛಾ ಬರ್ಹತಿ ಮನೀಷಾವಸ್ಯುರಹ್ವೆ ಕುಶಿಕಸ್ಯ ಸೂನುಃ ||

ಮತ್ತು

ರೂಪಂ-ರೂಪಂ ಮಘವಾ ಬೋಭವೀತಿ ಮಾಯಾಃ ಕರ್ಣ್ವಾನಸ್ತನ್ವಂ ಪರಿ ಸವಾಮ್ | 
ತರಿರ್ಯದ ದಿವಃ ಪರಿ ಮುಹೂರ್ತಮಾಗಾತ ಸವೈರ್ಮಂತ್ರೈರಂತುಪಾ ರತಾವಾ ||

ತೈತ್ತಿರೀಯ ಬ್ರಾಹ್ಮಣವು ೧೫ ಮುಹೂರ್ತಗಳ ಹೆಸರುಗಳನ್ನು ಉಲ್ಲೇಖಿಸುತ್ತದೆ:

*(1) ಸಂಜ್ಞಾನಂ (2) ವಿಜ್ಞಾನಂ (3) ಪ್ರಜ್ಞಾನಂ (4) ಜಾನದ್ (5) ಅಭಿಜಾನತ್* |
*(6) ಸಂಕಲ್ಪಮಾನಂ (7) ಪ್ರಕಲ್ಪಮಾನಂ (8) ಉಪಕಲ್ಪಮಾನಂ (9) ಉಪಕ್ಲುಪ್ತಂ (10) ಕ್ಲುಪ್ತಂ* |
*(11) ಶ್ರೇಯೊ (12)  ವಸೀಯ (13) ಆಯತ್ (14) ಸಂಭೂತಂ (15) ಭೂತಂ* |

ಇಂದಿನ ಭಾರತದಲ್ಲಿ ಮುಹೂರ್ತವೆಂದರೆ ಹಿಂದೂ ವಿವಾಹ ಸಮಾರಂಭಕ್ಕೆ ಗೊತ್ತು ಮಾಡುವ ಅತ್ಯಂತ ಶುಭ ಘಳಿಗೆ. ಅವು ೪೮ ಮಿನಿಟ್ ಅವಧಿಯ ನಕ್ಷತ್ರಗಳ ಹೆಸರಿನವೇ ಆಗಿವೆ ಅಥವಾ ಮೇಷಾದಿ ಲಗ್ನವನ್ನೂ ಬಳಸಲಾಗುತ್ತದೆ.  ಯಾವುದೇ ಸಂಭಾವ್ಯ ದೈವಿಕ ಮೂಲದ ಸಮಸ್ಯೆಗಳನ್ನು ತಪ್ಪಿಸಲು ವಿವಾಹದ ಮುಹೂರ್ತವನ್ನು ಲೆಕ್ಕಹಾಕಲು ಜ್ಯೋತಿಷಿಗಳನ್ನು ಹಲವುವೇಳೆ ಗೊತ್ತುಮಾಡಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಜ್ಯೋತಿಷ
ಅಪಹಾರ

## ಅಪಹರಣ
**ಅಪಹಾರ**  ಮತ್ತೊಬ್ಬ ವ್ಯಕ್ತಿ ಅಥವಾ ವ್ಯವಹಾರದ ವೈಯಕ್ತಿಕ ಆಸ್ತಿಯನ್ನು ಕಾನೂನುಬಾಹಿರವಾಗಿ ತೆಗೆದುಕೊಳ್ಳುವುದನ್ನು ಒಳಗೊಂಡಿರುವ ಒಂದು ಅಪರಾಧ. ಇದು ಇಂಗ್ಲಂಡ್‍ನ ಸಾಮಾನ್ಯ ಕಾನೂನಿನ ಅಡಿಯಲ್ಲಿ ಒಂದು ಅಪರಾಧವಾಗಿತ್ತು ಮತ್ತು ಇಂಗ್ಲಂಡ್‍ನ ಸಾಮಾನ್ಯ ಕಾನೂನನ್ನು ತಮ್ಮ ಸ್ವಂತ ಕಾನೂನಿನಲ್ಲಿ ಏಕೀಕರಿಸಿಕೊಂಡ ನ್ಯಾಯವ್ಯಾಪ್ತಿಗಳಲ್ಲಿ ಅಪರಾಧವಾಯಿತು.

ಅಪಹಾರದ ಸಾಮಾನ್ಯೀಕರಿಸಿದ ಅಪರಾಧವನ್ನು ಕನ್ನಗಳ್ಳತನ, ದರೋಡೆ, ವಂಚನೆ, ಕಳ್ಳತನ, ಮತ್ತು ಸಂಬಂಧಿತ ಅಪರಾಧಗಳೆಂಬ ನಿರ್ದಿಷ್ಟ ಅಪರಾಧಗಳಾಗಿ ಒಡೆದ ಕಾರಣ, ಅಪಹಾರವನ್ನು ಇಂಗ್ಲಂಡ್, ಉತ್ತರ ಆಯರ್ಲಂಡ್, ಆಯರ್ಲಂಡ್ ಗಣರಾಜ್ಯದಲ್ಲಿ ರದ್ದುಗೊಳಿಸಲಾಗಿದೆ. ಆದರೆ, ಅಪಹಾರವು ಅಮೇರಿಕದ ಭಾಗಗಳಲ್ಲಿ ಮತ್ತು ನ್ಯೂ ಸೌತ್ ವೇಲ್ಸ್, ಆಸ್ಟ್ರೇಲಿಯಾದಲ್ಲಿ ಒಂದು ಅಪರಾಧವಾಗಿ ಉಳಿದಿದೆ, ಮತ್ತು ವೈಯಕ್ತಿಕ ಆಸ್ತಿಯ ಮುಟ್ಟುಗೋಲು ಹಾಗೂ ಒಯ್ಯುವಿಕೆಯನ್ನು ಒಳಗೊಂಡಿದೆ.

ಅಪಹಾರವು ಸ್ವಾಧೀನದ ವಿರುದ್ಧದ ಒಂದು ಅಪರಾಧ. ಇದಲ್ಲದೆ, ಪೂರೈಸಬೇಕಾದ ಎರಡು ಅಂಶಗಳಿವೆ, ಆಸ್ತಿಯ ವಾಸ್ತವಿಕ ತೆಗೆದುಕೊಳ್ಳುವಿಕೆ, ಕ್ಷಣಿಕವಾದರೂ ಸಹ ಮತ್ತು ಮತ್ತೊಬ್ಬರಿಗೆ ಅವರ ಸ್ವತ್ತನ್ನು ಇಲ್ಲದಂತೆ ಮಾಡುವ ದೋಷಪೂರಿತ ಉದ್ದೇಶ. ಅಪಹಾರವು ಆ ಸ್ವತ್ತಿನ ಮಾಲೀಕನ ಬಳಿ ಶಾಶ್ವತವಾಗಿ ಅದನ್ನು ಇಲ್ಲದಂತೆ ಮಾಡುವ ಉದ್ದೇಶದಿಂದ, ಮತ್ತೊಬ್ಬರ ಸ್ವಾಧೀನದಿಂದ ಸ್ವತ್ತಿನ ಅತಿಕ್ರಮಣಿಕ ತೆಗೆದುಕೊಳ್ಳುವಿಕೆಯನ್ನು ಒಳಗೊಂಡಿದೆ. ಅಪಹಾರವನ್ನು ಅರ್ಥಮಾಡಿಕೊಳ್ಳಲು, ಒಬ್ಬರು ಸುಪರ್ದು ಮತ್ತು ಸ್ವಾಧೀನದ ನಡುವಿನ ವ್ಯತ್ಯಾಸವನ್ನು ಅರ್ಥಮಾಡಿಕೊಳ್ಳಬೇಕು. ಒಬ್ಬ ವ್ಯಕ್ತಿಯು ಆಸ್ತಿಯ ಮೇಲೆ ವಾಸ್ತವಿಕ ಭೌತಿಕ ಹತೋಟಿಯನ್ನು ಹೊಂದಿದಾಗ ಅಥವಾ ಸ್ವತ್ತಿನ ಮಾರಾಟ ಅಥವಾ ಬಳಕೆ ಮೇಲೆ ಗಣನೀಯ ನಿಯಂತ್ರಣವನ್ನು ಚಲಾಯಿಸುವ ಹಕ್ಕನ್ನು ಹೊಂದಿದಾಗ, ಆ ವ್ಯಕ್ತಿಯು ಸ್ವತ್ತಿನ ಒಡೆತನ ಹೊಂದಿರುತ್ತಾನೆ. ಒಬ್ಬ ವ್ಯಕ್ತಿಯು ಸ್ವತ್ತಿನ ವಾಸ್ತವಿಕ ಭೌತಿಕ ನಿಯಂತ್ರಣವನ್ನು ಹೊಂದಿದ್ದರೆ ಆದರೆ ರಚನಾತ್ಮಕ ಒಡೆತನವನ್ನು ಹೊಂದಿದ ವ್ಯಕ್ತಿಯು ಸ್ವತ್ತನ್ನು ಬಳಸುವ ಸುಪರ್ದುದಾರನ ಹಕ್ಕನ್ನು ಗಣನೀಯವಾಗಿ ನಿರ್ಬಂಧಿಸಿದಾಗ, ಒಬ್ಬನು ಸುಪರ್ದು ಹೊಂದಿರುತ್ತಾನೆ. ಅಂಗಡಿಯ ಗ್ರಾಹಕನು ವ್ಯಾಪಾರಿಯ ಸರಕುಗಳನ್ನು ಪರೀಕ್ಷಿಸುವುದು, ಅಥವಾ ಉದ್ಯೋಗದಾತನು ತನ್ನ ಸ್ವತ್ತನ್ನು ಉದ್ಯೋಗಿಗೆ ಅವನ ಉದ್ಯೋಗದಲ್ಲಿ ಬಳಸಲು ಕೊಡುವುದು, ಸುಪರ್ದಿನ ಉದಾಹರಣೆಗಳು ಆಗಿವೆ. ಒಬ್ಬ ವ್ಯಕ್ತಿಯು ಮೋಸದಿಂದ ಸ್ವತ್ತಿನ ವಾಸ್ತವಿಕ ಸ್ವಾಧೀನ ಪಡೆದುಕೊಂಡಿರುವುದು, ಇದಕ್ಕೆ ವಿರುದ್ಧವಾದ ಉದಾಹರಣೆ.

ತೆಗೆದುಕೊಳ್ಳುವಿಕೆ ಅಥವಾ ಮುಟ್ಟುಗೋಲು ಅಂಶಕ್ಕೆ ಅಪರಾಧಿಯು ಸ್ವತ್ತಿನ ವಾಸ್ತವಿಕ ಭೌತಿಕ ನಿಯಂತ್ರಣವನ್ನು ತೆಗೆದುಕೊಳ್ಳುವುದು, ಕ್ಷಣಿಕವಾದರೂ ಸರಿ, ಅಗತ್ಯವಾಗಿರುತ್ತದೆ. ಸಾಮಾನ್ಯ ಕಾನೂನಿನ ಅಡಿಯಲ್ಲಿ, ಅಪರಾಧಿಯು ಬಲಿಪಶು ಬಳಿ ಸ್ವತ್ತಿನ ಸ್ವಾಧೀನವನ್ನು ಕೇವಲ ಇಲ್ಲದಂತೆ ಮಾಡುವುದು ಸಾಕಾಗಿರಲಿಲ್ಲ; ಅಪರಾಧಿಯು ಸ್ವತ್ತಿನ ಮೇಲೆ ಹತೋಟಿ ಪಡೆದುಕೊಂಡಿರಬೇಕಾಗಿತ್ತು. ಹಾಗಾಗಿ ಕೇವಲ ಒಂದು ವಸ್ತುವನ್ನು ಒಬ್ಬ ವ್ಯಕ್ತಿಯ ಕೈಯಿಂದ ಹೊಡೆದುರುಳಿಸುವುದು, ಆದರೆ ನಂತರ ಅದನ್ನು ತೆಗೆದುಕೊಳ್ಳದಿದ್ದರೆ ಅದು ಅಪಹಾರವಾಗಿರಲಿಲ್ಲ. ಹತೋಟಿಯು ಸಂಪೂರ್ಣವಾಗಿರಬೇಕು.

## ಉಲ್ಲೇಖಗಳು
ವರ್ಗ:ಆಪರಾಧಿಕ ಕಾನೂನು
ವರ್ಗ:ಅಪರಾಧ
ವರ್ಗ:ಅಪರಾಧಗಳು
ಅಭಾವ

**ಅಭಾವ**ವು ಸೀಮಿತ ಸಂಪನ್ಮೂಲಗಳ ವಿಶ್ವದಲ್ಲಿ ತೋರಿಕೆಯಲ್ಲಿ ಅನಿಯಮಿತ ಅಗತ್ಯಗಳಿರುವ ಮೂಲಭೂತ ಆರ್ಥಿಕ ಸಮಸ್ಯೆಯಾಗಿದೆ. ಸಮಾಜವು ಎಲ್ಲ ಮಾನವ ಅಗತ್ಯಗಳು ಮತ್ತು ಬೇಕುಗಳನ್ನು ಪೂರೈಸಲು ಸಾಕಷ್ಟಿಲ್ಲದ ಉತ್ಪಾದಕ ಸಂಪನ್ಮೂಲಗಳನ್ನು ಹೊಂದಿದೆ ಎಂದು ಇದು ಹೇಳುತ್ತದೆ. ಅಭಾವವು ಅರ್ಥಶಾಸ್ತ್ರದ ಅಂತರಂಗದಲ್ಲಿದೆ, ಏಕೆಂದರೆ ಈ ಪರಿಕಲ್ಪನೆಯಿಲ್ಲದೆ ಬೃಹದಾರ್ಥಿಕ ಹಾಗೂ ವ್ಯಷ್ಟಿ ಆರ್ಥಿಕ ಸಂಶೋಧನೆಯು ಅರ್ಥಹೀನವಾಗಿಹೋಗುತ್ತದೆ.

ಎಲ್ಲ ಸಂಭಾವ್ಯ ಮಾನವ ಅಗತ್ಯಗಳನ್ನು ಪೂರೈಸಲು ಯಾವತ್ತೂ ಸಾಕಷ್ಟಿರುವುದಿಲ್ಲ, ಮಾನವ ತಂತ್ರಜ್ಞಾನದ ಮುಂದುವರಿಂದ ಸ್ಥಿತಿಗಳಲ್ಲಿಯೂ ಎಂಬುದೇ ಅಭಾವದ ಕಲ್ಪನೆ. ಬೇಕಾದ ವಿರಳ ಸಂಪನ್ಮೂಲದ ಹೆಚ್ಚಿನದನ್ನು ಪಡೆಯಲು ಅಭಾವವು ತ್ಯಾಗ ಮಾಡುವುದನ್ನು ಅಂದರೆ ಯಾವುದನ್ನಾದರೂ ಬಿಟ್ಟುಬಿಡುವುದನ್ನು, ಅಥವಾ ರಾಜಿ ವಿನಿಮಯ ಮಾಡಿಕೊಳ್ಳುವುದನ್ನು ಒಳಗೊಂಡಿರುತ್ತದೆ.

ನೈಜ ಪ್ರಪಂಚದಲ್ಲಿ ಅಭಾವದ ಪರಿಸ್ಥಿತಿಯು ವಿರಳ ಸಂಪನ್ಮೂಲಗಳಿಗೆ ಸ್ಪರ್ಧೆಯನ್ನು ಅಗತ್ಯವಾಗಿಸುತ್ತದೆ, "ಯಾರಿಗೆ ಏನು ಸಿಗಬೇಕು ಎಂದು ನಿರ್ಧರಿಸಲು ಬಳಸಲಾಗುತ್ತಿರುವ ಮಾನದಂಡಗಳನ್ನು ಪೂರೈಸಲು ಜನರು ಪ್ರಯತ್ನಿಸಿದಾಗ" ಸ್ಪರ್ಧೆ ಸಂಭವಿಸುತ್ತದೆ. ಬೆಲೆ ವ್ಯವಸ್ಥೆ, ಅಥವಾ ಮಾರುಕಟ್ಟೆ ಬೆಲೆಗಳು ವಿರಳ ಸಂಪನ್ಮೂಲಗಳನ್ನು ಹಂಚುವ ಒಂದು ವಿಧಾನ. "ಒಂದು ಸಮಾಜವು ಹಣ ಪಾವತಿಸುವ ಇಚ್ಛೆಯ ಆಧಾರದ ಮೇಲೆ ಆರ್ಥಿಕ ಯೋಜನೆಗಳನ್ನು ಸುಸಂಘಟಿತವಾಗಿಸಿದರೆ, ಆ ಸಮಾಜದ ಸದಸ್ಯರು ಹಣ ಮಾಡಿಕೊಳ್ಳಲು [ಸ್ಪರ್ಧಿಸಲು ಪ್ರಯತ್ನಿಸುವರು]. ಇತರ ಮಾನದಂಡಗಳನ್ನು ಬಳಸಿದರೆ, ನಾವು ಆ ಇತರ ಮಾನದಂಡಗಳ ಅನುಸಾರವಾಗಿ ಸ್ಪರ್ಧೆಯನ್ನು ನೋಡುವುದನ್ನು ನಿರೀಕ್ಷಿಸುವೆವು.

ಉದಾಹರಣೆಗೆ, ನಮಗೆ ಗಾಳಿಯು ಚಿನ್ನಕ್ಕಿಂತ ಹೆಚ್ಚು ಮುಖ್ಯವಾದರೂ, ಗಾಳಿಯ ಉತ್ಪಾದನಾ ವೆಚ್ಚ ಶೂನ್ಯವಾಗಿರುವುದರಿಂದಲೇ ಅದು ಕಡಿಮೆ ವಿರಳವಾಗಿದೆ. ಇನ್ನೊಂದೆಡೆ ಚಿನ್ನದ ಉತ್ಪಾದನಾ ವೆಚ್ಚ ಹೆಚ್ಚು. ಅದನ್ನು ಕಂಡುಹಿಡಿದು ಸಂಸ್ಕರಿಸಬೇಕು, ಇವೆರಡಕ್ಕೂ ಬಹಳ ಸಂಪನ್ಮೂಲಗಳು ಅಗತ್ಯವಿರುತ್ತವೆ. ಹೆಚ್ಚುವರಿಯಾಗಿ, ಅಭಾವವು ಸಮಾಜದ ಎಲ್ಲ ಗುರಿಗಳನ್ನು ಏಕಕಾಲಕ್ಕೆ ಹಿಂಬಾಲಿಸಲು ಸಾಧ್ಯವಿಲ್ಲ ಎಂದು ಸೂಚಿಸುತ್ತದೆ; ಇತರ ಗುರಿಗಳೊಂದಿಗೆ ಒಂದು ಗುರಿಯ ರಾಜಿ ವಿನಿಮಯ ಮಾಡಲಾಗುತ್ತದೆ. ಏಕಸ್ವಾಮ್ಯತೆ ಅಥವಾ ಕ್ರಯಸ್ವಾಮ್ಯದ ಸಂದರ್ಭಗಳಲ್ಲಿ ಕೃತಕ ಅಭಾವದ ಸೃಷ್ಟಿಯಾಗಬಹುದು. ದಾಸ್ತಾನು ಸಂಗ್ರಹಣೆ ಮೂಲಕವೂ ಅಭಾವ ಆಗಬಹುದು, ಮಾರುಕಟ್ಟೆಯನ್ನು ನಿಯಂತ್ರಿಸುವ ಪ್ರಯತ್ನವಾಗಿ ಅಥವಾ ಇತರ ಕಾರಣಗಳಿಗಾಗಿ. ದಿಗಿಲು ಖರೀದಿಯಿಂದ ತಾತ್ಕಾಲಿಕ ಅಭಾವ ಸಂಭವಿಸಬಹುದು.

ವಿರಳ ಸರಕೆಂದರೆ ಪೂರೈಕೆಗಿಂತ ಬೇಡಿಕೆ ಹೆಚ್ಚಿರುವ ಸರಕು. ಆರ್ಥಿಕ ನಿಯಮಗಳ ಪ್ರಕಾರ, ಇದು ಸ್ವಭಾವತಃ ಒಂದು ಆರೋಪಿತ ಬೆಲೆಯನ್ನು ಹೊಂದಿರುತ್ತದೆ. ಅಭಾವ ಪದವು ಸೀಮಿತ ಸರಕಿನ ಒಡೆತನದ ವಿಷಯದಲ್ಲಿ ಘರ್ಷಣೆಯ ಸಂಭಾವ್ಯ ಇರುವಿಕೆಯನ್ನು ಸೂಚಿಸುತ್ತದೆ. ಯಾವುದೇ ವಿರಳ ಸರಕಿಗೆ ಯಾರದ್ದಾದರೂ ಒಡೆತನ ಮತ್ತು ನಿಯಂತ್ರಣವು ಬೇರೆ ಯಾರದಾದ್ದರೂ ನಿಯಂತ್ರಣವನ್ನು ಕಡೆಗಣಿಸುತ್ತದೆ ಎಂದು ಹೇಳಬಹುದು.

## ಉಲ್ಲೇಖಗಳು
ವರ್ಗ:ಅರ್ಥಶಾಸ್ತ್ರ
ಪುಷ್ಯಮಿತ್ರರು

[thumb|ಪುಷ್ಯಮಿತ್ರರು [ನರ್ಮದಾ ನದಿಯ ದಂಡೆಯ ಮೇಲೆ ವಾಸಿಸುತ್ತಿದ್ದರು]]

**ಪುಷ್ಯಮಿತ್ರರು** ಕ್ರಿ.ಶ. ೫ನೇ ಶತಮಾನದಲ್ಲಿ ಮಧ್ಯ ಭಾರತದಲ್ಲಿ ವಾಸಿಸುತ್ತಿದ್ದ ಒಂದು ಬುಡಕಟ್ಟಾಗಿತ್ತು. ನರ್ಮದಾ ನದಿಯ ದಂಡೆಯ ಮೇಲೆ ವಾಸಿಸುತ್ತಿದ್ದ ಇವರು ಮೊದಲನೇ ಕುಮಾರಗುಪ್ತನ ಆಳ್ವಿಕೆಯ ಕೊನೆಯ ಕಾಲದಲ್ಲಿ ಗುಪ್ತ ಸಾಮ್ರಾಜ್ಯಕ್ಕೆ ಗಂಭೀರ ಬೆದರಿಕೆಯನ್ನುಂಟುಮಾಡಿದರು ಎಂದು ನಂಬಲಾಗಿದೆ. ಕ್ರಿ.ಶ. ೪೫೫ ಮತ್ತು ೪೬೭ರ ನಡುವಿನ ಘಟನೆಗಳನ್ನು ವರದಿ ಮಾಡಿದ ಶಾಸನಗಳು ಪುಷ್ಯಮಿತ್ರರನ್ನು ಸೋಲಿಸುವಲ್ಲಿ ಕುಮಾರಗುಪ್ತನ ಉತ್ತರಾಧಿಕಾರಿ ಸ್ಕಂದಗುಪ್ತನ ಪಾತ್ರವನ್ನು ಒತ್ತಿಹೇಳುತ್ತವೆ.

ಪುಷ್ಯಮಿತ್ರರು ಕೇವಲ ಈ ಶಾಸನದಿಂದ ಮತ್ತು ಪುರಾಣಗಳಲ್ಲಿನ ಒಂದು ಒಂಟಿ ಉಲ್ಲೇಖದಿಂದ ಪರಿಚಿತರಾಗಿದ್ದಾರೆ. ಈ ಶಾಸನದ ಪಾಠಾಂತರವು ಕೆಲವೊಮ್ಮೆ ವಿವಾದಕ್ಕೊಳಗಾಗಿದೆ ("ಪುಷ್ಯಮಿತ್ರಂಚ" ಬದಲು "ಯುಧಿಅಮಿತೃದಥಸ್ಚ" ಎಂದು ಇರಬಹುದು). ವಾಕಾಟಕ ರಾಜವಂಶವು ಆ ಸಮಯದ ಸುಮಾರು ಒಂದು ಯುದ್ಧದಲ್ಲಿ ಕೊನೆಗೊಂಡಿತು. ದಶಕುಮಾರಚರಿತದ ಪ್ರಕಾರ, ಅವರು ವನವಾಸಿ ಪ್ರದೇಶದ ಮೇಲೆ ಆಕ್ರಮಣ ಮಾಡುತ್ತಿದ್ದಾಗ, ಪ್ರತಿಯಾಗಿ ಹಿಂದಿನಿಂದ ಇವರ ಮೇಲೆ ಆಕ್ರಮಣ ನಡೆದ ಪರಿಣಾಮ ಕೊನೆಯ ವಾಕಾಟಕ ರಾಜನ ಮರಣವಾಯಿತು.

## ಉಲ್ಲೇಖಗಳು
ವರ್ಗ:ಭಾರತದ ಬುಡಕಟ್ಟುಗಳು
ಬಚಾಟಾ

=ಬಚಾಟಾನೃತ್ಯ=
thumb|339x339px|
**ಬಚಾಟಾ** ಎಂಬುದು  ಡೊಮಿನಿಕನ್ ರಿಪಬ್ಲಿಕ್‌ನ ಸಾಮಾಜಿಕ ನೃತ್ಯದ ಶೈಲಿಯಾಗಿದ್ದು, ಇದನ್ನು ಈಗ ಪ್ರಪಂಚದಾದ್ಯಂತ ನೃತ್ಯ ಮಾಡಲಾಗಿದೆ. ಇದು ಬಚಾಟಾ ಸಂಗೀತದೊಂದಿಗೆ ಸಂಪರ್ಕ ಹೊಂದಿದೆ.
## ವಿವರಣೆ
ಪಾಲುದಾರಿಕೆಯಲ್ಲಿ, ಮುಕ್ತ, ಅರೆ-ಮುಚ್ಚಿದ ಅಥವಾ ಮುಚ್ಚಿದ ಸ್ಥಾನದಲ್ಲಿ ಕಾರ್ಯನಿರ್ವಹಿಸಬೇಕೆ ಎಂದು ಮುನ್ನಡೆ ನಿರ್ಧರಿಸಬಹುದು. ನೃತ್ಯ ಚಲನೆಗಳು ಅಥವಾ ಹೆಜ್ಜೆ ಸಂಗೀತ, ಸೆಟ್ಟಿಂಗ್, ಮನಸ್ಥಿತಿ ಮತ್ತು ವ್ಯಾಖ್ಯಾನವನ್ನು ಬಲವಾಗಿ ಅವಲಂಬಿಸಿರುತ್ತದೆ. ಸಾಲ್ಸಾದಂತಲ್ಲದೆ, ಬಚಾಟಾ ನೃತ್ಯವು ಸಾಮಾನ್ಯವಾಗಿ ಅನೇಕ ತಿರುವು ಮಾದರಿಗಳನ್ನು ಒಳಗೊಂಡಿರುವುದಿಲ್ಲ.
ಬಚಾಟಾ ಕೆರಿಬಿಯನ್‌ನ ಡೊಮಿನಿಕನ್ ರಿಪಬ್ಲಿಕ್‌ನ ಸಾಮಾಜಿಕ ನೃತ್ಯವಾಗಿದೆ. ಮೂಲಭೂತ ನೃತ್ಯ ಅನುಕ್ರಮವನ್ನು ಒಂದು ಚೌಕದೊಳಗೆ ಪೂರ್ಣ 8-ಎಣಿಕೆಗಳಲ್ಲಿ ನಡೆಸಲಾಗುತ್ತದೆ, ಇದು ಮೂರು ಹಂತಗಳನ್ನು ಒಳಗೊಂಡಿರುತ್ತದೆ ಮತ್ತು ನಂತರ ಟ್ಯಾಪ್ ಅಥವಾ ವಿವಿಧ ರೀತಿಯ ಹಂತದ ಸಿಂಕೋಪೇಶನ್‌ಗಳನ್ನು ("ಡಬಲ್ ಸ್ಟೆಪ್" ನಂತಹ) ಒಳಗೊಂಡಿರುತ್ತದೆ. ಟ್ಯಾಪ್ ಅನ್ನು ಕೊನೆಯ ಹಂತದ ಎದುರು ಪಾದದಲ್ಲಿ ಮಾಡಲಾಗುತ್ತದೆ, ಮುಂದಿನ ಹಂತವನ್ನು ಟ್ಯಾಪ್ನ ಅದೇ ಪಾದದ ಮೇಲೆ ತೆಗೆದುಕೊಳ್ಳಲಾಗುತ್ತದೆ. ಟ್ಯಾಪ್ ಅಥವಾ ನಾಲ್ಕನೇ ಹಂತದ ನಂತರ ನೃತ್ಯದ ದಿಕ್ಕು ಬದಲಾಗಬಹುದು. ಮೂಲ ನೃತ್ಯ ಅನುಕ್ರಮವನ್ನು (ಮೂರು ಹೆಜ್ಜೆಗಳು ಮತ್ತು ನಂತರ ಟ್ಯಾಪ್ \ ಸಿಂಕೋಪೇಶನ್) ನಿರ್ವಹಿಸುವವರೆಗೆ ಬಚಾಟಾ ಸಂಗೀತವು ಯಾವುದೇ ನೃತ್ಯದಲ್ಲಿ ನೃತ್ಯ ಮಾಡಬಹುದು (ಉದಾಹರಣೆಗೆ, ಸಂಗೀತ ನುಡಿಗಟ್ಟು 1 ನೇ ಬೀಟ್‌ನಲ್ಲಿ ಪ್ರಾರಂಭಿಸಬಹುದು, ಟ್ಯಾಪ್ ಆನ್ ಮಾಡಿ 4 ನೇ ಬೀಟ್‌ನಲ್ಲಿ ಇಳಿಯುವುದು).
1990 ರ ದಶಕದ ಉತ್ತರಾರ್ಧದಿಂದ ಮತ್ತು ಪಾಶ್ಚಾತ್ಯ ಜಗತ್ತಿನಲ್ಲಿ ನರ್ತಕರು ಬಚಾಟಾ ಸಂಗೀತದಿಂದ ಪ್ರೇರಿತವಾದ ಕಾದಂಬರಿ ನೃತ್ಯ ಪ್ರಕಾರಗಳನ್ನು ರಚಿಸಲು ಪ್ರಾರಂಭಿಸಿದರು. ಇದಕ್ಕೆ ಅತ್ಯಂತ ಪ್ರಸಿದ್ಧ ಉದಾಹರಣೆಯೆಂದರೆ ಸಾಮಾನ್ಯವಾಗಿ "ಸೈಡ್ ಟು ಸೈಡ್ ಸ್ಟೆಪ್" ಎಂದು ಕರೆಯಲ್ಪಡುವ ಮೂಲ ಹೆಜ್ಜೆ, ಇದು ಕೆಲವೊಮ್ಮೆ ಟ್ಯಾಪ್ ಸಮಯದಲ್ಲಿ ಸೊಂಟದ ಉತ್ಪ್ರೇಕ್ಷಿತ "ಪಾಪ್" ನೊಂದಿಗೆ ಇರುತ್ತದೆ.ಈ ಕಾದಂಬರಿ ಪಾಶ್ಚಾತ್ಯ ನೃತ್ಯ ಪ್ರಕಾರಗಳನ್ನು ಹೆಚ್ಚಾಗಿ ರಚಿಸಲಾಗಿದೆ ಲ್ಯಾಟಿನ್ ಮತ್ತು ಲ್ಯಾಟಿನ್ ಅಲ್ಲದ ವಿವಿಧ ಮೂಲಗಳ ಇತರ ನೃತ್ಯ ನೃತ್ಯಗಳಿಂದ ನೃತ್ಯ ಚಲನೆಗಳನ್ನು ನಕಲಿಸುವುದು.ಇಂತಹ ಅನೇಕ ನೃತ್ಯಗಳು ಇಂದು ಅಸ್ತಿತ್ವದಲ್ಲಿವೆ, ಇವುಗಳಲ್ಲಿ ಮೊದಲನೆಯದನ್ನು "ವೆಸ್ಟರ್ನ್ ಸೈಡ್ ಬೇಸಿಕ್ ಸ್ಟೆಪ್" ಎಂದು ಕರೆಯಲಾಗುತ್ತದೆ
## ಬಚಾಟಾ
ಸಾಮಾನ್ಯವಾಗಿ ಪಶ್ಚಿಮದಲ್ಲಿ "ಅಧಿಕೃತ / ಡೊಮಿನಿಕನ್" ಬಚಾಟಾ ಎಂದು ಕರೆಯಲ್ಪಡುವ, ಮೂಲ ಸಾಮಾಜಿಕ ನೃತ್ಯವನ್ನು ಡೊಮಿನಿಕನ್ ಗಣರಾಜ್ಯದಲ್ಲಿ 1960 ರ ದಶಕದಲ್ಲಿ ರಚಿಸಲಾಯಿತು ಮತ್ತು ಬೊಲೆರೊನಂತೆ ಮುಚ್ಚಿದ ಸ್ಥಾನದಲ್ಲಿ ಮಾತ್ರ ನೃತ್ಯ ಮಾಡಲಾಯಿತು, ಆಗಾಗ್ಗೆ ನಿಕಟವಾಗಿ ಅಪ್ಪಿಕೊಳ್ಳುತ್ತದೆ. ಬಚಾಟಾ ಮೂಲ ಹಂತಗಳನ್ನು ಸಣ್ಣ ಚೌಕದೊಳಗೆ ಚಲಿಸುವ ಮೂಲಕ ನಡೆಸಲಾಗುತ್ತದೆ (ಅಡ್ಡ, ಬದಿ, ಮುಂದಕ್ಕೆ ಮತ್ತು ನಂತರ ನಿಮ್ಮ ಕಾಲ್ಬೆರಳುಗಳಿಂದ ಟ್ಯಾಪ್ ಮಾಡಿ, ನಂತರ ಪಕ್ಕ, ಅಡ್ಡ, ಹಿಂಭಾಗ ಮತ್ತು ಟ್ಯಾಪ್ ಮಾಡಿ). ಈ ಹಂತವು ಬೊಲೆರೊ ಮೂಲ ಹೆಜ್ಜೆಯಿಂದ ಪ್ರೇರಿತವಾಗಿತ್ತು, ಆದರೆ ಕಾಲಾನಂತರದಲ್ಲಿ ಟ್ಯಾಪ್ ಮತ್ತು ಸಿಂಕೋಪೇಶನ್‌ಗಳನ್ನು (ಬೀಟ್‌ಗಳ ನಡುವಿನ ಹೆಜ್ಜೆಗಳು) ಸೇರಿಸಲು ವಿಕಸನಗೊಂಡಿತು, ಸಾಮಾನ್ಯವಾಗಿ ನುಡಿಸುವ ಹೆಚ್ಚು ಕ್ರಿಯಾತ್ಮಕ ಸಂಗೀತವನ್ನು ವ್ಯಕ್ತಪಡಿಸಲು ನರ್ತಕರಿಗೆ ಸಹಾಯ ಮಾಡುತ್ತದೆ. ಹ್ಯಾಂಡ್ ಪ್ಲೇಸ್‌ಮೆಂಟ್ ನೃತ್ಯಗಳ ಸ್ಥಾನಕ್ಕೆ ಅನುಗುಣವಾಗಿ ಬದಲಾಗಬಹುದು, ಅದು ಬಹಳ ಹತ್ತಿರದಿಂದ ತೆರೆದವರೆಗೆ ಸಂಪೂರ್ಣವಾಗಿ ತೆರೆಯುತ್ತದೆ.
ಬಚಾಟಾ ಇಂದಿಗೂ ಕೆರಿಬಿಯನ್ ಮತ್ತು ಪ್ರಪಂಚದಾದ್ಯಂತ ನೃತ್ಯ ಮಾಡುತ್ತಿದೆ ಮತ್ತು ಹಲವಾರು ದಶಕಗಳಿಂದ ವಿಕಸನಗೊಳ್ಳುತ್ತಿದೆ. ನಿಕಟ (ರೋಮ್ಯಾಂಟಿಕ್) ಮತ್ತು ಮುಕ್ತ ಸ್ಥಾನದ ನಡುವಿನ ಪರ್ಯಾಯದೊಂದಿಗೆ ಹೆಚ್ಚಿನ ಹೆಜ್ಜೆಗುರುತುಗಳು, ಸರಳ ತಿರುವುಗಳು ಮತ್ತು ಲಯಬದ್ಧ ಮುಕ್ತ-ಶೈಲಿಯನ್ನು ಸೇರಿಸುವ ಮೂಲಕ ಇದು ವೇಗವಾಗಿ ಸಂಗೀತಕ್ಕೆ ನೃತ್ಯ ಮಾಡುತ್ತದೆ. ಬಚಾಟಾವನ್ನು ಮೃದುವಾದ ಸೊಂಟದ ಚಲನೆ ಮತ್ತು ಟ್ಯಾಪ್ ಅಥವಾ ಸಿಂಕೋಪೇಶನ್ (1, 2, 3, ಟ್ಯಾಪ್ / ಸಿಂಕೋಪೇಶನ್) ನೊಂದಿಗೆ ನೃತ್ಯ ಮಾಡಲಾಗುತ್ತದೆ.

## ಉಲ್ಲೇಖಗಳು 

ವರ್ಗ:ನೃತ್ಯ